hotchpotch/miracl-hf-unified huggingface dataset:
কূর্মপুরাণ
কূর্মপুরাণ (, ) হল হিন্দু অষ্টাদশ পুরাণের অন্যতম। হিন্দুরা বিশ্বাস করেন, এই পুরাণ বিষ্ণু নিজে নারদ ঋষিকে বলেছিলেন। বিষ্ণুর কূর্ম অবতারের বিস্তারিত বিবরণ এই পুরাণে পাওয়া যায়। হিন্দু বিশ্বাস অনুসারে, নারদ এই পুরাণ সূতকে বলেছিলেন এবং সূত বিশিষ্ট ঋষিদের এক সম্মেলনে তা ব্যক্ত করেছিলেন। পদ্মপুরাণের শ্রেণিবিন্যাস অনুসারে, এই পুরাণ একটি তামস পুরাণ।
কূর্মপুরাণের মুদ্রিত সংস্করণ দুটি ভাগে বিভক্ত। যথা - পূর্বভাগ ও উত্তরভাগ। পূর্বভাগে ৫৩টি এবং উত্তরভাগে ৪৬টি অধ্যায় রয়েছে।
প্রথাগত শ্রেণিবিন্যাস অনুসারে, কূর্মপুরাণে চারটি সংহিতা ছিল। যথা - ব্রাহ্মী সংহিতা, ভাগবতী সংহিতা, সৌরী সংহিতা ও বৈষ্ণবী সংহিতা। কূর্মপুরাণের যে অংশটি বর্তমানে পাওয়া যায়, তা ব্রাহ্মী সংহিতার অংশ।
নারদ পুরাণে উক্ত চারটি সংহিতার একটি সংক্ষিপ্ত পরিচয় পাওয়া যায়। ব্রাহ্মী সংহিতায় ৬০০০ শ্লোক ছিল। বর্তমানে কূর্মপুরাণের যে অংশটি পাওয়া যায়, তাতে ৪০০০ শ্লোক আছে। ভাগবতী সংহিতায় ৪০০০ শ্লোক ছিল। এই সংহিতা পাঁচ ভাগে বিভক্ত ছিল। তাই এট্টিকে পঞ্চপদী বলা হত। এই অংশে চার বর্ণের কর্মের উল্লেখ ছিল। সৌরী সংহিতায় ২০০০ শ্লোক ছিল। এটি ছয়টি পদে বিভক্ত ছিল। এই অংশে পাঁচ ধরনের জাদুবিদ্যার উল্লেখ ছিল। যথা - শান্তি, বশীকরণ, স্তম্ভন, বিদ্বেষণ, উচ্চাটন ও মারণ। বৈষ্ণবী সংহিতায় ৫০০০ শ্লোক ছিল। এটি চারটি পদে বিভক্ত ছিল এবং এটির মূল উপজীব্য বিষয় ছিল মোক্ষধর্ম।
সৈয়দ মুহাম্মদ আজিজুল হক
সৈয়দ মুহাম্মদ আজিজুল হক শেরে বাংলা একজন সুফি সাধক এবং ইসলামি চিন্তাবিদ। চট্টগ্রাম জেলার হাটহাজারী উপজেলার অন্তর্গত মেখল নামক গ্রামে এক সম্ভ্রান্ত সৈয়দ পরিবারে ১৯০৬ সনে জম্মগ্রহণ করেন।
তাঁর পিতার নাম হযরত মাওলানা শাহসূফী সৈয়দ আব্দুল হামিদ এবং মাতার নাম সৈয়দা মায়মুনা খাতুন ।
শৈশবকালে তিনি প্রাথমিক শিক্ষা আপন পিতার নিকট লাভ করেন। অতঃপর তিনি হাটহাজারী মাদ্রাসা-এ-মঈনুল ইসলামে ভর্তি হন।। উক্ত মাদ্রাসায় অধ্যয়ন কালে দেওয়ান নগর নিবাসী মুহাম্মদ আব্দুল জলিলকে প্রিয় শিক্ষক হিসেবে লাভ করেছিলেন। টাইটেল পাশ করার পর তিনি উচ্চ শিক্ষা অর্জনের জন্য ভারতে গমন করেন । দিল্লীর বিখ্যাত ফতেহ্পুর আলীয়া মাদ্রাসায় ভর্তি হয়ে আরবী, উর্দু, ফার্সি ভাষার লিখিত বিভিন্ন শাস্ত্রের উপর অসাধারণ পাণ্ডিত্য অর্জন করেন।
চল্লিশ দশকের প্রারম্ভে চট্টগ্রামের প্রখ্যাত আলেম আল্লামা আব্দুল হামিদ ফখরে বাংলা (রহ.) অনেক আলেমসহ কাদিয়ানীদের সাথে আন্দরকিল্লা শাহী জামে মসজিদে মোনাজেরায় অংশগ্রহণ করেছিলেন। সেখানে দীর্ঘক্ষণ ধরে প্রশ্ন-উত্তর চলাকালে আল্লামা গাজী শেরে বাংলা (রহ.) তাদের উত্তাপিত প্রশ্নের উত্তর প্রদান পূর্বক সেই বিষয়ে প্রশ্ন করতেই আল্লাহর অসীম কুদরতে তিনি শোচনীয়ভাবে পরাজয় বরণ করেন।উপস্থিত সকলে তাঁর এরূপ বুদ্ধিদীপ্ত জ্ঞান ও দুর্দান্ত সাহস দেখে অবাক হয়ে যায়। তখন আল্লামা আব্দুল হামিদ ফখরে বাংলা (রহ.) সবার সমর্থন নিয়ে ঘোষণা করেন, "আজ আমি এই সভায় আলেম সমাজের প্রক্ষ থেকে ঘোষণা দিচ্ছি মাওলানা সৈয়দ আজিজুল হক আলকাদেরীকে "শেরে বাংলা" উপাধিতে ভূষিত করা হল"।
১৯৬৯ ইংরেজীর ২৫ সেপ্টেম্বর এ ৬৩ বছর বয়সে তিনি পরলোকগমন করেন।
দক্ষিণ সুনামগঞ্জ উপজেলা
দক্ষিণ সুনামগঞ্জ উপজেলা (সিলেটি: ꠖꠇꠇꠤꠘ ꠡꠥꠘꠣꠝꠉꠘꠎ), বাংলাদেশের সুনামগঞ্জ জেলার অন্তর্গত একটি উপজেলা। বাংলাদেশ সরকার কর্তৃক ২৭ জুলাই ২০০৬ তারিখে প্রকাশিত বাংলাদেশ গেজেে সুনামগঞ্জ সদর উপজেলার ৮টি ইউনিয়ন নিয়ে দক্ষিণ সুনামগঞ্জ উপজেলা ঘোষণা করা হয়, এর ফলে ১৮ মে ২০০৮ তারিখ থেকে এ উপজেলাটি নবসৃষ্ট উপজেলা হিসেবে কার্যক্রম শুরু করে।
এই উপজেলার উত্তরে সুনামগঞ্জ সদর উপজেলা, দক্ষিণে জগন্নাথপুর উপজেলা, পূর্বে ছাতক উপজেলা ও জগন্নাথপুর উপজেলা, পশ্চিমে দিরাই উপজেলা ও জামালগঞ্জ উপজেলা।
দক্ষিণ সুনামগঞ্জ উপজেলা ৮টি ইউনিয়ন, ১৫৫টি গ্রাম, ১১৮টি মৌজা নিয়ে গঠিত। এই উপজেলার নির্বাচনী এলাকা ২২৬ সুনামগঞ্জ-৩ (দক্ষিণ সুনামগঞ্জ)।
বাংলাদেশ পরিসংখ্যান ব্যুরো-এর প্রতিবেদন অনুযায়ী ২০০১ সালে ছাতক উপজেলার জনসংখ্যা ১,৮৩,৮৮১ জন। প্রতি বর্গ কি: মি: এ লোক সংখ্যার ঘনত্ব প্রায় ৬৪৩ জন।
উপজেলার অধিকাংশ মানুষ কৃষি কাজের উপর নির্ভরশীল।কৃষিপণ্যের মধ্যে ধান আর পাটের বিপুল আবাদ রয়েছে। এছাড়া আছে হাওর ভরা মাছ। পাশাপাশি উপজেলার প্রচুর লোক বহির্দেশে বসবাস করায় তাঁদের পাঠানো রেমিট্যান্সের উপরও এলাকার অর্থনীতি নির্ভরশীল।
ইছামতী (উপন্যাস)
ইছামতী কথাসাহিত্যিক বিভূতিভূষণ বন্দ্যোপাধ্যায় (১৮৯৪-১৯৫০) রচিত শেষ প্রকাশিত উপন্যাস। ১৯৫০ সালের ১৫ই জানুয়ারি এটি "মিত্রালয় প্রকাশনা" থেকে সর্বপ্রথম প্রকাশিত হয়। তাঁর মৃত্যুর পর পশ্চিমবঙ্গ সরকার এই উপন্যাসের জন্য তাকে মরণোত্তর রবীন্দ্র পুরস্কার প্রদান করেন (১৯৫০-৫১)।
ইছামতি নদীকে কেন্দ্র করে রচিত এই উপন্যাসে বিভূতিভূষণের জন্মস্থান বারাকপুর তথা নিশ্চিন্দিপুরের মোল্লাহাটি নীলকুঠির কথা বিধৃত হয়েছে। উনিশ শতকের নীলবিদ্রোহের পটভূমিতে সাধারণ মানুষের উত্থান-পতনের মর্মন্তুদ ইতিহাস ধরা পড়েছে এই রচনায়। এই মোল্লাহাটি নীলকুঠির অত্যাচারকে অবলম্বন করেই উনিশ শতকের মধ্যভাগে নীলদর্পণ (১৮৬০) নাটকটি রচনা করেন দীনবন্ধু মিত্র।
"Anglo Indian life in rural bengal" গ্রন্থের রচয়িতা Colswardi grant এই উপন্যাসের একটি চরিত্র।
প্রমথনাথ বিশীর 'কেরী সাহেবের মুন্সী', বিমল মিত্রের 'সাহেব বিবি গোলাম', রমাপদ চৌধুরীর 'লালবাঈ' প্রভৃতি ইতিহাস-নির্ভর উপন্যাস রচনাক্ষেত্রে এই উপন্যাসটি দিশারীর কাজ করেছে।
১৯৪৩ খ্রিষ্টাব্দে বারাকপুরে অবস্থানকালে 'হে অরণ্য কথা কও' দিনলিপিতে বিভূতিভূষণ লিখেছেন,
উপন্যাস রচনার প্রস্তুতি হিসাবে বিভূতিভূষণের বিভিন্ন সময়ে লিখিত বিভিন্ন ডায়েরীতে মোল্লাহাটি ভ্রমণ ও নীলকুঠি পরিদর্শনের কথা পাওয়া যায়,
উপন্যাসের শেষাংশে কাহিনীর প্রধান চরিত্রের মুখ থেকে লেখক জীবনের গভীর সত্য ব্যক্ত করান,
ওসমানী নগর উপজেলা
ওসমানী নগর উপজেলা, বাংলাদেশের সিলেট জেলার অন্তর্গত একটি উপজেলা। ২ জুন, ২০১৪ তারিখে প্রশাসনিক পুনর্বিন্যাস সংক্রান্ত জাতীয় বাস্তবায়ন কমিটি (নিকার) ১০৯তম সভায় এই উপজেলা গঠনের অনুমোদন দেয়া হয়।
ওসমানীনগনর উপজেলা কুশিয়ারা নদীর তীরে সিলেট জেলার দক্ষিণ-পশ্চিমে অবস্থিত। উত্তরে সিলেট সদর উপজেলা, দক্ষিনে মৌলভীবাজার জেলা সদর, পূর্বে বালাগঞ্জ ও দক্ষিন সুরমা উপজেলা, পশ্চিমে বিশ্বনাথ এবং জগন্নাথপুর উপজেলা অবস্থিত।
গত ১৩ জুন, ২০১৫ থেকে ওসমানী নগর উপজেলার আনুষ্ঠানিক কার্যক্রম চালু হয়েছে। এই উপজেলার আয়তন ২২৪ দশমিক ৫৪ বর্গকিলোমিটার। আটটি ইউনিয়ন নিয়ে এই উপজেলা গঠিত।
ইউনিয়নগুলোঃ-
ওসমানীনগর উপজেলার প্রথম উপজেলা নির্বাহী অফিসার জনাব মোহাম্মদ শওকত আলী। তিনি ১৩ জুলাই, ২০১৫ তারিখে উক্ত উপজেলায় প্রথম উপজেলা নির্বাহী অফিসার হিসেবে যোগদান করেন।
০১/০৫/১৯৯৬ তারিখে বালাগঞ্জ থানার অধিনে প্রথম ওসমানীনগর থানা তথ্য কেন্দ্র চালু করা হয় এবং ২৩/০৩/২০০১ তারিখে ওসমানীনগর একটি সতন্ত্র থানা হিসেবে প্রতিষ্টা লাভ করে। ০২/০৬/২০১৪ তারিখে নিকারের ১০৯তম সভায় সিলেট জেলার ওসমানীনগর থানাকে ওসমানীনগর উপজেলায় উন্নীতকরণ করা হয়।
মুক্তিযুদ্ধের প্রধান সেনাপতি বঙ্গবীর জেনারেল মোঃ আতাউল গণি ওসমানী’র পৈতৃক নিবাস এই উপজেলার দয়ামীর ইউনিয়নে অবস্থিত। মহান ব্যক্তিত্বের অধিকারী জেনারেল এম এ জি ওসমানী বাংলাদেশের স্বাধীনতা সংগ্রাম ও পরে গণতান্ত্রিক আন্দোলনে বিশেষ অবদান রাখেন। ইষ্ট পাকিসত্মান রাইফেলস এর প্রতিষ্ঠাতা ও মুক্তিযুদ্ধে সশস্ত্রবাহিনী, মুক্তিবাহিনীর সর্বাধিনায়ক হিসেবে দেশকে শত্রম্নমুক্ত করে স্বাধীন বাংলাদেশের অভ্যুদয়ে অগ্রণী ভূমিকা পালন করেন। এই মহান ব্যক্তির পৈত্রিক নিবাস এ উপজেলার ঐতিহ্য বহন করে এবং যা এই উপজেলার মানুষের গর্বের প্রতীক হিসেবে বাংলাদেশে প্রথম কোনো মুক্তিযোদ্ধার নামানুসারে ‘‘ওসমানীনগর’’ উপজেলার নামকরণ করা হয়।
এই উপজেলার মোট জনসংখ্যা ২,৩০,৪৬৭ জন। যার মধ্যে পুরুষঃ ১,০৯,৭৯৮ জন এবং মহিলাঃ ১,২০,৬৬৯ জন।
শান্তি মন্ত্র
শান্তি শব্দের অন্যতম অর্থ - বিঘ্নরহিত উদ্বেগশূন্য আনন্দময় জীবন। হিন্দুশাস্ত্র অনুসারে, বিঘ্ন তিন প্রকার। যথা - 
"আধ্যাত্মিক বিঘ্ন":
শারীরিক ব্যাধি, মানসিক অস্থিরতা, অঙ্গহানি ইত্যাদি।
"আধিভৌতিক বিঘ্ন":
সাপে কামড়ানো, বাঘে ধরা ইত্যাদি।
"আধিদৈবিক বিঘ্ন":
প্লাবন, মহামারী, খরা ইত্যাদি।
এই তিনরকম বিঘ্ন নাশ করতে হিন্দুধর্মের বিভিন্ন আচার-অনুষ্ঠান ও ক্রিয়াকর্মাদিতে শান্তিমন্ত্র পাঠ করা হয় এবং শেষে তিনবার "ওঁ শান্তিঃ, ওঁ শান্তিঃ ,ওঁ শান্তিঃ" বলা হয়।
ওঁ ভদ্রং কর্ণেভিং শৃণুয়াম দেবাঃ।
ভদ্রং পশ্যেমাক্ষভির্য জত্রাঃ
স্থিরৈঃ অঙ্গৈঃ তুষ্টু বাংসঃ তনুহভিঃ।
ব্যশেম দেবহিতং যৎ আয়ুঃ।
ওঁ স্বস্তি নো ইন্দ্রো বৃদ্ধশ্রবাঃ।
স্বস্তি নঃ পূষা বিশ্বদেবাঃ।
স্বস্তি নোস্তার্ক্ষ্যো অরিষ্টনেমিঃ।
স্বস্তি নো বৃহস্পতির্দধাতু
ওঁ শান্তিঃ শান্তিঃ শান্তিঃ ।।
অর্থাৎ,
" ওঁ সহনাববতু , সহনৌ ভুনক্তু , সহ বীর্যং করবাবহৈ।
 তেজস্বীনাবধীতমস্তু , মা বিদ্বিষাবহৈ ।।
অর্থাৎ,
ওঁ পূর্ণমদঃ পূর্ণমিদং পূর্ণাৎ পূর্ণমুদচ্যতে।
অর্থাৎ,
ওঁ আপ্যায়ন্তু মমাঙ্গানি বাক্-প্রাণশ্চক্ষুঃ 
শোত্রমথবলমিন্দ্রিয়ানি চ সর্বাণি।
সর্বং ব্রহ্মৌপনিষদং। মা অহং ব্রহ্ম 
নিরাকুর্যাং, মা মা নিরাকরোৎ অনিরাকরণম্ অস্তু অনিরাকরণং মে অস্তু
তদাত্মনি নিরতে য উপনিষৎসু ধর্মাস্তে 
ময়ি সন্তু তে ময়ি সন্তু।
ওঁ শান্তিঃ শান্তিঃ শান্তিঃ ।।
অর্থাৎ,
ওঁ বাঙ্মে মনসি প্রতিষ্ঠাতা
মনো মে বাচি প্রতিষ্ঠিতম্, আবিরাবীর্ম এধি।
বেদস্য ম আণীস্থঃ, শ্রুতং মে মা প্রহাসীঃ, অনেন অধীতেন অহোরাত্রান্ 
সংদধামি, ঋতং বদিষ্যামি, সত্যং বদিষ্যামি, তৎ মাম্ অবতু
তৎবক্তারম্ অবতু, অবতু মাম্, অবতু বক্তারম্ অবতু বক্তারম্।
ওঁ শান্তিঃ শান্তিঃ শান্তিঃ ।।
অর্থাৎ,
ওঁ শং নো মিত্রঃ শং বরুণঃ।
শং নো ভবত্বর্যমা।
শং নো ইন্দ্রো বৃহস্পতিঃ।
শং নো বিষ্ণুরুরুক্রমঃ।
নমো ব্রহ্মণে।
নমোস্তে বায়ো।
ত্বমেব প্রত্যক্ষং ব্রহ্মাসি।।
ত্বমেব প্রত্যক্ষং ব্রহ্ম বদিষ্যামি।
ঋতং বদিষ্যামি।
সত্যং বদিষ্যামি। তন্মামবতু।
তদ্বক্তারমবতু।
অবতু মাম।
অবতু বক্তারম।
ওঁ শান্তিঃ শান্তিঃ শান্তিঃ ।।
( - তৈত্তিরীয় উপনিষদ্‌ ১।১)
অর্থাৎ,
ওঁ তচ্ছং যোরাবৃণীমহে। গাতুং যজ্ঞায়।
গাতুং যজ্ঞপতয়ে। দৈবীঃ স্বস্তিরস্তু নঃ।
স্বস্তির্মানুষেভ্যঃ। ঊধ্বং জিগাতু ভেষজম।
শং নো অস্তু দ্বিপদে। শং চতুষ্পদে।
ওঁ শান্তিঃ শান্তিঃ শান্তিঃ।।
অর্থাৎ,
ওঁ অসতো মা সদ্গময়।
তমসো মা জ্যোতির্গময়।
মৃত্যোর্মামৃতং গময়। ( - বৃহদারণ্যক উপনিষদ্‌ ১।৩।২৮)
আবিরাবীর্ম এধি।। ( - ঐতরেয় উপনিষদ্‌, শান্তিপাঠ)
রুদ্র যত্তে দক্ষিণং মুখং,
তেন মাং পাহি নিত্যম্।
অর্থাৎ,
বিভাগীয় সরকারি গণগ্রন্থাগার, চট্টগ্রাম
বিভাগীয় সরকারি গণ-গ্রন্থাগার চট্টগ্রামের হাজারি লেইন সংলগ্ন এলাকায় আবস্থিত চট্টগ্রাম জেলার বিভাগীয় গ্রন্থাগার।
"চট্টগ্রাম মুসলিম ইনস্টিটিউট ১৯৫৯" অধ্যাদেশ অনুযায়ী ১৯৬৩ সালের ২০ ডিসেম্বর স্বল্প পরিসরে এই গ্রন্থাগারের কার্যক্রম শুরু হয়। সরকারি হিসাব অনুযায়ী সে-সময়ে এই গ্রন্থাগারে গ্রন্থসংখ্যা ছিল প্রায় তিন হাজার, আর দৈনিক পাঠকসংখ্যা ছিল প্রায় গড়ে একশত জন।
পরবর্তীকালে ১৯৮০ থেকে ১৯৮৮ সালে বাংলাদেশ সরকার ২৩৮৮.৪৫ লক্ষ টাকা ব্যয়ে ৪৬ হাজার বর্গফুট জমিতে এই গ্রন্থাগারের চারতলা ভবন নির্মাণ করে। পরবর্তী বছর ১৯৮৯ সালের ফেব্রুয়ারি মাসে ভবনটি জনসাধারণের জন্য উন্মুক্ত করা হয়।
বর্তমান গ্রন্থাগারে চারটি পাঠকক্ষ রয়েছে এবং নিচ তলায় এর প্রশাসনিক এলাকা। দ্বিতীয় তলায় রয়েছে শিশু-কিশোরদের আলাদা পাঠকক্ষ এবং সে উপযোগী বিভিন্ন দেশী-বিদেশী বই। তৃতীয় তলায় রয়েছে বিজ্ঞান এবং বাণিজ্য বিষয়ক দেশী-বিদেশী বই ও পত্র পত্রিকা এবং রেফারেন্স। চতুর্থ তলায় রয়েছে সাধারণ পাঠকক্ষ, যেখানে রয়েছে ইতিহাস, সংস্কৃতি, সাহিত্য, ক্রিড়া, ধর্ম ইত্যাদি বিষয়ক বিভিন্ন বই। গ্রন্থাগারে প্রায় পঞ্চাশ হাজারের অধিক দেশী-বিদেশী বইয়ের সংগ্রহ রয়েছে।
চট্টগ্রাম সরকারি মহিলা কলেজ
চট্টগ্রাম সরকারি মহিলা কলেজ চট্টগ্রামের নাসিরাবাদ এলাকায় অবস্থিত চট্টগ্রাম জেলার প্রথম সরকারি মহিলা কলেজ।
১৯৫৭ সালের পূর্বে চট্টগ্রামে মহিলাদের জন্য আলাদা কোন কলেজের ব্যবস্থা ছিল না। তৎকালীন সময়ে চট্টগ্রাম কলেজ, কানুনগোপাড়া কলেজ এবং সাতকানিয়া কলেজে সহ-শিক্ষার ব্যবস্থা থাকলেও আসনসংখ্যা সীমিত থাকায় মহিলাদের কলেজীয় শিক্ষার প্রসার ঘটাতে বাদশা মিয়া চৌধুরী, সিরাজুল ইসলাম চৌধুরী এবং মনমোহন বিশ্বাসসহ স্থানীয় শিক্ষানুরাগীগণ মিলে ১৯৫৭ সালের ১ জুলাই বর্তমান এমইএস কলেজ চত্তরে ভিক্টোরিয়া ইসলামিক হোস্টেলে নৈশ কলেজের দিবাবিভাগে ‘‘সেন্ট্রাল গার্লস কলেজ’’ নামে মহিলাদের জন্য একটি পৃথক কলেজ স্থাপন করেন। যেটি পরবর্তীকালে চট্টগ্রাম সরকারি মহিলা কলেজ নামে পরিচিত হয়।
এই কলেজের প্রথম অধ্যাপক ছিলেন জ্ঞানতাপস যোগেশচন্দ্র সিংহ। ১৯৬১ থেকে ১৯৬২ সালের দিকে কলেজটি নাসিরাবাদ এলাকায় বর্তমান স্থানে স্থানান্তর করা হয়।
ফিরিঙ্গি বাজার
ফিরিঙ্গি বাজার চট্টগ্রাম শহরে অবস্থিত বাজার এলাকা যা ১৯৩৭ সালে স্থাপিত হয়। বর্তমানে এট চট্টগ্রাম জেলার ৯নং ওয়ার্ড।
১৬শ শতকের প্রথম দিকে চট্টগ্রামে পর্তুগিজ ব্যবসায়িদের অনুপ্রবেশ ঘটে। তৎকালিন চট্টগ্রামের শাসককর্তা ছিলেন গৌড়ের সুলতান হোসেনশাহ। পর্তুগিজরা এ-অঞ্চলে "ফিরিঙ্গি" নামে পরিচিত ছিলো। ১৫৩৭ সালের দিকে শের শাহের আক্রমণে ভীত হয়ে সুলতান গিয়াসউদ্দিন মাহমুদ শাহ সামরিক সাহায্যের বিনিময়ে পর্তুগিজদের চট্টগ্রামে বাণিজ্য কুঠি এবং চট্টগ্রাম বন্দরের শুল্ক আদায়ের অধিকার প্রদান করেন। ফলে পর্তুগিজরা দেয়াঙ্গ বাণিজ্য কুঠি এবং গির্জা নির্মাণ করার পাশাপাশি চট্টগ্রাম বন্দরে শুল্ক সংগ্রহ কেন্দ্র এবং পণ্যসামগ্রীর আড়ত স্থাপন করেন। পরবর্তীকালে এলাকাটি ফিরিঙ্গিদের নামানুসারে ‘‘ফিরিঙ্গি বাজার’’ নামে পরিচিতি লাভ করে।
দ্য কিলিং অব জন লেনন
দ্য কিলিং অব জন লেনন ২০০৬ সালের ব্রিটিশ জীবনীমূলক নাট্য চলচ্চিত্র যেখানে সঙ্গীতজ্ঞ জন লেননের হত্যা নিয়ে মার্ক চ্যাপম্যানের হত্যা চক্রান্ত চলচ্চিত্রায়ন করা হয়েছে। অ্যান্ড্রু পিডিংটন রচিত এবং পরিচালিত চলচ্চিত্রে অভিনয়ে ছিলেন জোনাস বল, রবার্ট সি কার্ক, টমাস এ ম্যাকমাহন, মিই ওমরি, কৃষা ফেয়ারচাইল্ড প্রমুখ। প্রযোজনা করেছেন রাখা সিং। সঙ্গীত পরিচালনা করেছেন মার্টিন কিজকো এবং মাকানা। চিত্রগ্রহণ করেছেন রজার ইটন এবং সম্পাদনা করেছেন টনি পামার।
বেসিক ইন্সটিন্ক্ট
বেসিক ইন্সটিন্ক্ট ১৯৯২ সালের মার্কিন নিও=নইর যৌনউত্তেজক থ্রিলার চলচ্চিত্র। জো ইজতারহাস রচিত এবং পল ভেরহোভেন পরিচালিত চলচ্চিত্রে অভিনয়ে ছিলেন মাইকেল ডগলাস, শ্যারন স্টোন, জর্জ ডিজুন্জা, জেনি ট্রিপেলহর্ন প্রমুখ।
চলচ্চিত্রটি প্রযোজনা করেছেন মারিও কাসার এবং অ্যালান মার্শেল। সঙ্গীত পরিচালনা করেছেন জেরি গোল্ডস্মিথ। চিত্রগ্রহণ করেছেন জ্যান ডি বন্ট এবং সম্পাদনা করেছেন ফ্যাঙ্ক জে. ইউরিয়স্ট।
চলচ্চিত্রটি নিক ক্যারেন নামে একজন পুলিশ গোয়েন্দা সম্পর্কিত, যিনি একজন রক তারকার খুনের তদন্ত করছেন। তদন্ত কালীন সময়ে ক্যারেন মুখ্য সন্দেহভাজন ইনিগমাটিক লেখক ক্যাথরিন টার্মেলের সাথে ঘনিষ্ট সম্পর্কে জড়িয়ে পড়েন।
অবসরপ্রাপ্ত রক তারকা জনি বজ তার অ্যাপার্টমেন্টে রহস্যময়ী এক নারীর সাথে সঙ্গমকালে আইস পিকের আঘাতে খুন হলে গোয়েন্দা পুলিশ নিক ক্যারেনকে এ হত্যা-তদন্তে পাঠানো হয়। একমাত্র সন্দেহভাজন ক্যাথরিন টার্মেল, একজন অপরাধ উপন্যাসিক, যিনি ছিলেন শেষ ব্যক্তি যাকে খুনের রাতে বজের সাথে দেখা যায়। নিক এবং তার সহকর্মী, গাস মোরান, তার [[Pacific Heights|পেসিফিক হাইটস্ [[mansion|ম্যানসনে]] গিয়ে সেখানে শুধুমাত্র ক্যাথরিনের [[সমকামী]] প্রেমিকা রক্সিকে পান, যিনি তাদের স্টেইনসন বিচে ক্যাথরিনের সৈকত নিবাস দেখিয়ে দেন। যখন তারা বজের সাথে সম্পর্কের কথা ক্যাথরিনকে জিজ্ঞাসা করলেন, তখন তিনি বিবৃতি দেন যে বজের অ্যাপার্টমেন্টের কারণেই এখানে সৈকত বাড়িতে এসেছেন এবং এই মৃত্যুতে খানিকটা সমবেদনা প্রকাশ করেন। নিক এবং গাস, বের করেন যে ক্যাথরিন নাবেক রক স্টার সম্পর্কে একটি উপন্যাস লিখেছিলেন যেখানে তিনি বজের মতোন একই পদ্ধতিতেই খুন হন। পুলিশ সদরদপ্তরে নিক সহ অন্যান্য গোযেন্দা কর্তৃক ক্যাথরিনকে জিজ্ঞাসাবাদের সময়ে তিনি provocative আচরণ করতে শুরু করেন, সিগারেটে নেভানোর জন্যে অনুরোধ করা হয়ে তা প্রত্যাক্ষান করেন, এবং দু পা ক্রস অবস্থায় বসেন যাতে প্রকাশ পায় যে তিনি কোনো অর্ন্তবাস পড়েন নি।[[File:Basic Instinct Cannes 1992.jpg|thumb|right|[[1992 Cannes Film Festival|১৯৯২-এর কান চলচ্চিত্র উৎসবে]] পরিচালক, প্রযোজক এবং অভিনেত্রী Sharon Stone, Jeanne Tripplehorn এবং Michael Douglas।]]
‘‘বেসিক ইন্সটিন্ক্ট’’ [[1992 Cannes Film Festival|১৯৯২-এর কান চলচ্চিত্র উৎসবে]] প্রদর্শিত হয়।
‘‘বেসিক ইন্সটিন্ক্ট’’ "ড্রাগ ব্যবহার এবং ভাষাগত কারণে, ভায়োলেন্স এবং ভোগবিলাসী আচরণের কারণে" আর (R) রেটি প্রাপ্ত চলচ্চিত্র। প্রাথমিকভাবে এটি [[MPAA|এমএএপি]] কর্তৃক [[NC-17|এনসি-১৭]] রেট প্রাপ্ত, তবে ট্রাইস্টারের চাপের পড়ে ভেরহোভেন ৩৫–৪০ সেকেন্ড বাদ দিয়ে আর (R) রেটি অর্জন করে। ভেরহোভেন ১৯৯২ সালের মার্চে ‘’[[The New York Times|দ্য নিউ ইযর্ক টাইমসের]]’’ এক নিবন্ধে এই পরিবর্তন বর্ণনা করেন:
চলচ্চিত্রটি পরবর্তীতে বাদ দেয়া অংশ জুড়ে ভিডিও ফরমেট এবং ডিভিডি সংস্করণে পূণ-মুক্ত দেয়া হয়।
[[বিষয়শ্রেণী:১৯৯২-এর চলচ্চিত্র]]
সামারিতান গার্ল
সামারিতান গার্ল (Hangul: 사마리아; RR: Samaria) ২০০৪ সালের দক্ষিণ কোরিয় চলচ্চিত্র যা রচনা এবং পরিচালনা করেছেন কিম কি-দুক। প্রযোজনা করেছেন কিম কি-দুক এবং বেই জেয়ং-মিন। অভিনয়ে ছিলেন কেওয়াক জি-মিন, সিও মিন-জেয়ং, লী ইঅল প্রমুখ।
চলচ্চিত্রটির সঙ্গীত পরিচালনা করেছেন পার্ক জি-ওঙ্গ। চিত্রগ্রহণ করেছেন সিঅন সাঙ-জিএ এবং সম্পাদনা করেছেন কিম কি-দুক।
ইও-জিন এবং জই-ইয়ঙ দুজন তরুণ মেয়ে ইয়োরোপ ভ্রমনের জন্যে অর্থ উপার্জন করার চেষ্টা করতে থাকে। অধিক উপার্জনের জন্যে জই-ইয়ঙ পতিতাবৃত্তির কাজ করতে থাকে, এবং ইও-জিন সে সময়ে তার সহায়িকা হয়ে পুলিশের উপর নাজরদারি করে। ইও-জিন একফাঁকে কিছুক্ষণের জন্যে সরে যাওয়ায় পুলিশ মোটেলের উপরে উঠে যায়, যেখানে জই-ইয়ঙ তার ভোক্তার সাথে মিলিত হচ্ছে। পুলিশের কাছে ধরা পড়া এড়ানোর জন্যে জই-ইয়ঙ মোটেল জানালা থেকে লাপ দিয়ে নিচে পড়ে চরমভাবে আহত হয়।কিম কি-দুকের অন্যান্য চলচ্চিত্রের মতোন নিজের দেশে ‘‘সামারিতান গার্ল’’ বক্স অফিস সাফল্য না পেলেও বাইরের দেশে থেকে কিছুটা নাফল্য পেয়েছে। বার্লিন আন্তর্জাতিক চলচ্চিত্র উৎসব ২০১৪-এ সিলভার বিয়ার দ্বিতীয় স্থান জয়ের পর অন্যান্য আন্তর্জাতিক চলচ্চিত্র উৎসবেও সাড়া ফেলে।
স্প্রিং, সামার, ফল, উইন্টার... এ্যান্ড স্প্রিং
স্প্রিং, সামার, ফল, উইন্টার... এ্যান্ড স্প্রিং ২০০৩ সালের দক্ষিণ কোরিয় চলচ্চিত্র| বৌদ্ধ মনাস্টরি সম্পর্কিত এই চলচ্চিত্রটি রচনা এবং পরিচালনা করেছেন কিম কি-দুক। অভিনয়ে ছিলেন, ওহ ইয়েং-সু, কিম ইয়েং-মিন, সিও জে-কেয়ুঙ, কিম জঙ-হো, হা ইয়ো-জিন প্রমুখ। প্রযোজনা করেছেন, কার্ল বমগার্টনার এবং লী সিউঙ-জাই। সঙ্গীত পরিচালনা করেছেন বার্ক জী-ওঙ। চিত্রগ্রহণ করেছেন বেক ডঙ-হায়ন এবং সম্পাদনা করেছেন কিম-কি-দুক। চলচ্চিত্রের গল্প একজন বৌদ্ধ সাধুকে নিয়ে, যেভাবে তিনি ছেলেবেলা থেকে বৃদ্ধকাল পর্যন্ত তার জীবনের বিভিন্ন ঋতু কিভাবে অতিক্রম করেন তা দেখানো হয়েছে।
এই চলচ্চিত্রে পরিচালক কিম-কি-দুক অভিনয় করেছেন বৃদ্ধ বৌদ্ধ সাধুর চরিত্রে।
চলচ্চিত্রটি মার্কিন যুক্তরাষ্ট্রে সনি পিকচার্স ক্লাসিক কর্তৃক ২০০৪ সালে সাবটাইটেল সহকারে মুক্তি দেয়া হয়।
অসমীয়া ভাষা উন্নতি সাধিনী সভা
অসমীয়া ভাষা উন্নতি সাধিনী সভা () সংক্ষেপে আভাউসা একটি অসমীয়া সাহিত্য সংগঠন ছিল। ১৮৮৮ সনের ২৫ আগষ্ট তারিখে সংগঠনটির জন্ম হয়। এটি ছিল অসম সাহিত্য সভার পূর্ববর্তী পর্যায়। প্রথম সম্পাদক ছিলেন শিবরাম শর্মা বরদলৈ। অসমীয়া ভাষা উন্নতি সাধিনী সভার মুখ্য উদ্দেশ্য ছিল অসমীয়া-ভাষা সাহিত্যের উন্নতি সাধন। এই সংগঠনটিই প্রথম যা অসমীয়া সাহিত্যকে আধুনিক রুপ দিয়েছিল। 
ঊনবিংশ শতিকার অষ্টম দশকে কলকাতায় অধ্যয়নরত অসমীয়া ছাত্রেরা অসমীয়া ভাষাকে অসমীয়া জাতীয়তাবাদ গঠনের মুল কারক রুপে চিহ্নিত করে। এই ছাত্রেরা ১৯৮৮ সনের ২৫ আগষ্ট তারিখে অসমীয়া ভাষার উন্নতির জন্য অসমীয়া ভাষা উন্নতি সাধিনী সভা গঠন করে।
অসমীয়া ভাষা উন্নতি সাধিনী সভার মুখ্য উদ্দেশ্য সমূহ ছিল:
জোনাকী আলোচনা পত্রিকায় সভার উদ্দেশ্যসমূহ উল্লেখ করা হয়েছিল। উল্লেখিত উদ্দেশ্যসমূহ নিম্নরুপ:
সভায় দায়িত্বে নেওয়া বিভিন্ন কার্যক্রমের অন্যতম ছিল অসমীয়া মাসিক পত্রিকা জোনাকীর প্রকাশ। ১৯৮৯ সনে মাসিক পত্রিকা জোনাকীর জন্ম হয়। সভার লক্ষ্য ও উদ্দেশ্য বিষয়ে এই আলোচনা পত্রিকায় নিয়মীতভাবে প্রকাশীত করা হত।
বহুদিন পূর্বে অসমীয়া অভিনেতারা বাঙালি অভিনেতার সহিত বেঙ্গলী আ্যামেচার থিয়েটার পার্টীর সহিত একসঙ্গে অভিনয় করিত। কিন্তু দুইভাষিক শিল্পীর মধ্যে থাকা অমিলের জন্য ১৯০৩ সনে অসমীয়া অভিনয় শিল্পী সমাজ বিছিন্ন হয়ে বাণ থিয়েটার প্রতিষ্ঠা হয়। ১৯০৬ সনে কেবল অসমীয়া নাটক মঞ্চস্থ করার জন্য বাণ রঙ্গমঞ্চ স্থাপনের সিদ্ধান্ত নেয়।
বিশ্বের দরবারে অসমীয়া ভাষার পরিচয় তুলে ধরার জন্য প্রারম্ভিক অবস্থায় প্রচেষ্টা করা কয়েকজন ব্যক্তির নাম নিম্নে উল্লেখ করা হল:
তুষার পেঁচা
তুষার পেঁচা (), (বৈজ্ঞানিক নাম: "Bubo scandiacus") হচ্ছে স্ট্রিগিডি পরিবারের একটি বড় প্যাঁচার প্রজাতি। পেঁচা প্রজাতির অন্যতম বড় এই পেঁচা শুধুমাত্র উত্তর মেরু, উত্তর আমেরিকা, উত্তর এশিয়া আর ইউরোপের বরফ ঢাকা এলাকায় দেখা যায়। প্রায় ৫২-৭১ সেন্টিমিটার লম্বা এই পেঁচার ডানার দৈর্ঘ্য ১২৫-১৫০ সেন্টিমিটার আর ওজন ১.৬ থেকে ৩ কিলোগ্রাম হতে পারে। পুরুষ পেঁচার পুরো শরীর দুধের মত সাদা পালকে ঢাকা, মেয়ে পেঁচার গায়ে কালো দাগ থাকে, এদের চোখ কাচের মত উজ্জ্বল হলুদ। সাদা বরফাচ্ছন্ন মেরু লাকায় সাদা পালক এদের লুকিয়ে থাকতে সাহায্য করে, এদের তেমন কোন শিকারী নেই।
মনিরাজ
মনিরাজ () (বৈজ্ঞানিক নাম: Cycas pectinata), (), (মনিপুরী ভাষা: "Yendang") হচ্ছে "সাইকাস" গণের চারটির একটি প্রজাতি।
বাংলাদেশের ২০১২ সালের বন্যপ্রাণী (সংরক্ষণ ও নিরাপত্তা) আইনের তফসিল-৪ অনুযায়ী এ প্রজাতিটি সংরক্ষিত।
ভারত (আসাম, মণিপুর, মেঘালয়, সিকিম, দার্জিলিং), নেপাল, ভুটান, দক্ষিণ চীন (ইউনান), বাংলাদেশ, মায়ানমার, মালয়েশিয়া, কম্বোডিয়া, উত্তর থাইল্যান্ড, লাওস এবং ভিয়েতনাম।
টুইসডে, আফ্টার ক্রিসমাস
টুইসডে, আফ্টার ক্রিসমাস () ২০১০ সালের রোমানিয় যৌনউত্তেজক চলচ্চিত্র। এটি রচনা এবং পরিচালনা করেছেন রাডু মানটেন। চলচ্চিত্রটি ২০১০ কান চলচ্চিত্র উৎসবে আন সার্টেন রিগার্ড শাখায় মনোনীত হয়েছে।লিডস আন্তর্জাতিক চলচ্চিত্র উৎসব
অনন্তমূল
অনন্তমূল (), (সংস্কৃত: क्षीरिणी), (বৈজ্ঞানিক নাম: Hemidesmus indicus), হচ্ছে দক্ষিণ এশিয়ার একটি উদ্ভিদ প্রজাতি।
বাংলাদেশের ২০১২ সালের বন্যপ্রাণী (সংরক্ষণ ও নিরাপত্তা) আইনের তফসিল-৪ অণুযায়ী এ প্রজাতিটি সংরক্ষিত।
ক্রোকোডাইল (১৯৯৬-এর চলচ্চিত্র)
ক্রোকোডাইল ১৯৯৬ সালের দক্ষিণ কোরিয় চলচ্চিত্র। যা কিম কি-দুক রচিত এবং পরিচালিত প্রথম চলচ্চিত্র।
তরু দত্ত
তরু দত্ত (মার্চ ৪, ১৮৫৬ – অগাস্ট ৩০, ১৮৭৭) এক ভারতীয় কবি ছিলেন, যিনি ইংরেজি এবং ফরাসিতে রচনা করেছিলেন ।
ইংল্যান্ড এ উনি ফরাসি ভাষায় উচ্চশিক্ষা লাভ করেন। ১৮৭১ - ১৮৭৩ সাল উনি ক্যামব্রিজে কাটান এবং সেই সময়ে ক্যামব্রিজ বিশ্ববিদ্যালয়ে "হাইয়ার লেকচারস ফর উইমেন" -এ যোগদান করেন। সিডনি সাসেক্স কলেজের রেভরেন্ড জন মারটিন-এর কন্যা মেরি মারটিন-এর সনগে এই সময়ে তরু দত্ত-র পরিচয় হয় এবং ওনাদের ভিতর গভীর বন্ধুত্ব গড়ে ওঠে। দেশে ফিরে আসার পরেও ওনারা চিঠির আদানপ্রদান চালিয়ে যান। ইংল্যান্ড থেকে আত্মীয়দের লেখা তরু দত্তের চিঠিগুলি ওনার চিঠির সংকলনে স্থান পেয়েছে।তাঁর মৌলিক কবিতাগুলো ছোট ছোট কিন্তু মানুষের জীবনের নানা সমস্যার কথা আছে। "লা জার্নাল" নামক ফরাসি উপন্যাস এবং "বিয়াঙ্কা" নামক ইংরাজি উপন্যাস আছে।
জিঙ্ক সালফেট
জিঙ্ক সালফেট একটি অজৈব যৌগ, যার রাসায়নিক সংকেত ZnSO। এটি ঐতিহাসিকভাবে সাদা ভিট্রিওল হিসেবে সুপরিচিত। এটি একটি বর্ণহীন কঠিন পদার্থ যা দ্রবণীয় জিঙ্ক আয়নের সাধারণ উত্‍স।
এটি বিশ্ব স্বাস্থ্য সংস্থার গুরুত্বপূর্ন ঔষধসমূহের তালিকায় রয়েছে। এই তালিকা হল একটি আদর্শ স্বাস্থ্য কাঠামোর জন্য সবচেয়ে প্রয়োজনীয় ঔষধসমূহের একটি তালিকা। 
জিঙ্কের সাথে জলীয় সালফিউরিক অ্যাসিডের বিক্রিয়ার মাধ্যমে জিঙ্ক সালফেট উত্পাদন করা হয়ঃ
ফার্মাসিউটিক্যাল গ্রেড জিঙ্ক সালফেট খুবই বিশুদ্ধ জিংক অক্সাইড থেকে উত্পাদিত হয়ঃ
গবেষণাগারে, কপার (২) সালফেট দ্রবণে কঠিন জিঙ্ক যুক্ত করে এটি প্রস্তুত করা যায়ঃ
জিঙ্ক সালফেট ৬৮০ সে. এর বেশি গরম করা হলে, জিঙ্ক সালফেট সালফার ডাই অক্সাইড গ্যাস এবং জিংক অক্সাইড ধোঁয়া উৎপন্ন করে, এবং উভয়ই বিপজ্জনক।
এর দ্রাব্যতা শুধুমাত্র এসিডীয় সমাধানে প্রযোজ্য।
খনিজ হিসাবে ZnSO·7HO গোস্লারাইট হিসাবে পরিচিত। জিঙ্ক সালফেট কতিপয় অন্যান্য গৌণ খনিজ যথা জিঙ্ক মেলান্টেরাইট (Zn,Cu,Fe)SO·7HO (গ্লোসারাইট থেকে গাঠনিক ভাবে ভিন্ন) হিসাবে ঘটিত হয়।
জিঙ্ক সালফেটের নিম্ন হাইড্রেটসমূহ খুব কমই প্রকৃতি পাওয়া যায়ঃ
জিঙ্ক সালফেটের গুঁড়া চোখের জন্য যন্ত্রণাদায়ক। এটির সামান্য পরিমাণে আহার নিরাপদ বিবেচনা করা হয়, এবং জিঙ্ক সালফেট অপরিহার্য জিঙ্কের একটি উৎস হিসাবে পশু খাদ্যে যোগ করা হয়। এটি অতিরিক্ত আহারের ফলে পেট তীব্র পীড়া দিত পারে।
বারাসাত জংশন রেল স্টেশন
বারাসাত জংশন রেল ষ্টেশন বারাসাত শহরের একটি প্রাথমিক রেল হাব এবং কলকাতা শহরের শহরতলিতে অবস্থিত। সাধারণত এখাঙ্কার মানুষেরা এই রেল ষ্টেশনকেই ব্যবহার করেন শহর ও শহরতলিতে আসার জন্য। এই স্টেশনের ব্যস্ততম সময় হল সকালবেলা এবং সন্ধ্যেবেলা।
সম্প্রতি, সরকারি মালিকানাধীন ভারতীয় রেল একটি প্রস্তাব অনুমোদন করেছেন ভূগর্ভস্থ রেল পথের জন্য যা বারাসাত থেকে দমদমকে সংযোগ করবে। অক্টোবর ২০১১ তে এই প্রোজেক্টের কাজ শুরু হয়েছে।
সকাল বেলায় দূরের টিকিটের জন্য সংরক্ষিত টিকিটের কাউন্টার খুলে যায় যা জংশনের প্রধান টিকিট কাউন্টার থেকে অপারেট করা যায়। দুটো স্মার্ট কার্ড বুথ টিকিট কেনার জন্য আছে যা প্রধানত কম্পিউটারাইজ স্মার্ট কার্ড ব্যবহার করে কেনা হয়।
রেলওয়ে কার শেড স্টেশনের একটি সম্পূর্ণ গঠন তৈরি করেছে এবং যা দুটো ট্রেনকে কভার করতে পারে রেল ইঞ্জিন এবং গাড়ির দেখাশোনার জন্য।
ইলেকট্রিক শক
ইলেকট্রিক শক বলতে শরীরের ভিতর দিয়ে বিদ্যুৎ প্রবাহিত হওয়ার ফলে সৃষ্ট অণুভুতিকে বুঝায় । শরীরের ভিতর দিয়ে পর্যাপ্ত বিদ্যুৎ প্রবাহিত হলেই কেবল শক লাগে । অতি অল্প পরিমাণ প্রবাহ কোন অনুভূতি সৃষ্টি না করতে পারলেও বেশি বিদ্যুৎ প্রবাহ শরীরের অঙ্গপ্রত্যঙ্গ পুড়ে যাওয়া থেকে শুরু করে মৃত্যু পর্যন্ত ঘটাতে পারে ।
ইলেকট্রিক শক লাগার জন্য সর্বনিম্ন যে বিদ্যুৎ প্রবাহ প্রয়োজন তা নির্ভর করে বিদ্যুতের ধরন এবং কম্পাঙ্কের উপর । শরীরের ভিতর দিয়ে 6০/50 হার্জ কম্পাঙ্কের এসি বিদ্যুৎ প্রবাহ ১ মিলিএম্পিয়ার (আরএমএস) হলেই একজন ব্যক্তি তা অনুভব করতে পারেন, কিন্তু ডিসি হলে কমপক্ষে ৫ মিলিএম্পিয়ার লাগে অনুভূতি সৃষ্টি করতে । বিদ্যুৎ প্রবাহিত হলে দেহের রোধের জন্য তাপ উৎপন্ন হয় । এই তাপ দেহের বাইরের বা ভিতরের অংশ পুড়ে ফেলতে সক্ষম । ৪ এম্পিয়ারের বেশি প্রবাহ টিস্যু পুড়ে ফেলে, হৃৎপিণ্ড বন্ধ হয়ে যায় এবং মৃত্যু হতে পারে ।
গোবিন্দদাস
গোবিন্দদাসের জন্মস্থান মাতুলালয় বর্ধমান জেলার একটি বিশিষ্ট এলাকা শ্রীখন্ড। তার পিতা চিরঞ্জীব সেন ও মাতা সুনন্দা। গোবিন্দদাসের মাতামহ দামোদর সেন একজন প্রখ্যাত পণ্ডিত ও কবি ছিলেন। গোবিন্দদাসের বড় ভাই রামচন্দ্র কবিরাজও একজন পণ্ডিত এবং কবি। প্রথম বয়সে শাক্তধর্মে দীক্ষিত হলেও পরে বৈষ্ণবগুরু শ্রীনিবাস আচার্যের কাছ থেকে বৈষ্ণব ধর্মে দীক্ষা নেন।
ইনি ব্রজবুলি ও বাংলা উভয় ভাষাতেই পদ রচনা করেছেন। তাঁকে 'বিদ্যাপতির ভাবশিষ্য' বলা হয়। নিষ্ঠার সঙ্গে আন্তরিকতার এমন মিশ্রণ বৈষ্ণব পদাবলী সাহিত্যে দুর্লভ। 'পূর্বরাগ', 'অভিসার', 'মান', 'আপেক্ষানুরাগ', 'বাসকসজ্জা, কলহস্তরিকা', 'মাথুর' ইত্যাদি পর্যায়ে কৃতিত্ব দেখালেও রাধার অভিসারের পদ রচনায় তার প্রতিভা চূড়ান্ত শীর্ষে রয়েছে।
মন্দির বাহির কঠিন কপাট।
চলইতে শঙ্কিল পঙ্কিল বাট।।
তাঁহি অতি দুরতের বাদল দোল।
সুন্দরী কৈছে করবি অভিসার।
হরি রহ মানস-সুরধনী পায়।।
বৈষ্ণবধর্ম অনুযায়ী বৈষ্ণব পদাবলী সাহিত্যে গোবিন্দদাসের কৃতিত্ব দেখে জীবন গোস্বামী তাকে 'কবিরাজ' উপাধিতে ভূষিত করেন। সেই থেকে তিনি হলেন গোবিন্দদাস কবিরাজ।
নাটক
পদাবলী
কন্টক গাড়ি কমলসম পদতল
গাগরি বারি চারি করি পিছল
"রসনা-রোচন শ্রবণ বিলাস
কার্বন মনোক্সাইড
কার্বন মনোক্সাইড (CO) হচ্ছে বর্ণহীন, গন্ধহীন, স্বাদহীন গ্যাস যা বাতাসের তুলনায় হালকা। মানুষ সহ সকল মেরুদন্ডী ও অমেরুদণ্ডী হিমোগ্লোবিক প্রানীর জন্য বিষাক্ত।
কার্বন মনোক্সাইড ইংরেজিতে Carbon Monoxide (রাসায়নিক সংকেত: CO) হল একপ্রকার রঙ,গন্ধ এবং স্বাদহীন গ্যাস, যার ঘনত্ব বাতাসের তুলনায় কিছুটা কম। এক পরমাণু কার্বন ও এক পরমাণু অক্সিজেন যুক্ত হয়ে এক অণু কার্বন মনোক্সাইড গঠন করে। আন্তর্জাতিকভাবে এটি বিষাক্ত গ্যাস হিসেবে চিহ্নিত।
সাধারণত স্বল্প পরিমান অক্সিজেন (O) এর উপস্থিতিতে কার্বন (C) জাতীয় পদার্থ যেমনঃ কাঠ, কয়লা ইত্যাদি পোড়ালে কার্বন মনোক্সাইড গ্যাস উৎপন্ন হয়।
কার্বন মনোক্সাইড একটি বিপজ্জনক গ্যাস। এটি অত্যধিক মাত্রায় কেউ নিশ্বাসের সাথে গ্রহণ করলে সে দ্রুত অজ্ঞান হয়ে পড়বে এবং সাথে সাথে চিকিৎসা করা না হলে রোগীর মৃত্যু ঘটে। 
পাশ্চাত্য দেশ সমূহে কার্বন মনোক্সাইড আত্মহত্যার একটি অন্যতম জনপ্রিয় মাধ্যম। তাদের মতে এটা মৃত্যুর সবচেয়ে কম কষ্টদায়ক উপায়।
এই গ্যাসের যেকোনো অনুনমোদিত ব্যবহার আইনত দন্ডনীয় অপরাধ। 
গবেষণাগারে ব্যবহার করার সময় দস্তানা, নিরাপত্তা চশমা ও গ্যাস মাস্ক ব্যবহার করা আবশ্যক।
★কার্বন মনোক্সাইডকে নীরব ঘাতক বলা হয় কেন?
উত্তরঃ কার্বন মনোক্সাইড মানুষের অজান্তেই খুব সহজেই শ্বাসের সাথে ফুসফুসে চলে যায়। সেখানে গিয়ে ব্যাপন প্রক্রিয়ায় রক্তে প্রবেশ করে এবং রক্তের হিমোগ্লোবিনের সাথে একটি জটিল যৌগ তৈরি করে।
যৌগঃ- Hb + CO ---> Hb(CO)
যার ফলে অক্সিজেন বহুরূপে কাজ করতে পারে না, শ্বাসকষ্ট হয় এবং হৃদরোগে আক্রান্ত মানুষের মৃত্যু পর্যন্ত হতে পারে। তাই কার্বন মনোক্সাইডকে নীরব ঘাতক বলা হয়।
বান্ধবী (চলচ্চিত্র)
বান্ধবী (হাঙ্গুল: 반 두비) হলো ২০০৯ সালে মুক্তিপ্রাপ্ত একটি দক্ষিণ কোরিয়ার স্বাধীন চলচ্চিত্র। এটি, অভিবাসী শ্রমিকদের সমস্যা নিয়ে তৈরী এক চলচ্চিত্র। এই চলচ্চিত্রটির পরিচালক ছিলেন সীন ডঙ-ইল্ִ এবং প্রযোজক সীন ডঙ-ইল্ִ ও কিম ইল-কুওন। আর এই চলচ্চিত্রের কাহিনী লিখেছেন লী ছাঙ-ওন এবং সীন ডঙ-ইল্ִ। এই চলচ্চিত্রের করীম নাম ভূমিকায় অভিনয় করেছেন মাহবুব আলম পল্লব এবং অন্যান্য চরিত্রে বায়েক জিন-হী, লী ইল-হ্ִয়া, পার্ক হিউক-কওন ও জাং ডঙ-গিউ।
চলচ্চিত্রটি তে দেখানো হয়েছে দক্ষিণ কোরিয়ার একজন প্রত্যাহত এবং বিদ্রোহী উচ্চ-বিদ্যালয়ের কিশোরীর সাথে এক বাংলাদেশী অভিবাসী শ্রমিকের ভালোবাসা- যে শ্রমিকটি আবার তার অবৈতনিক মজুরি ফিরে পাওয়ার জন্য মরিয়া- এবং তার সাথে তুলে আনা হয়েছে অভিবাসী শ্রমিকদের বিভিন্ন সমস্যার বিষয়।
চলচ্চিত্রটিতে এক জায়গায় আবার নায়ক, মাহবুব আলম পল্লবের কণ্ঠে গাওয়া একটি বাংলা গানও রয়েছে!
"কোরিয়া টাইমস" পত্রিকার বিখ্যাত চলিচ্চত্র সমালোচক লি হিও-ওন এই ছবি সমন্ধে এক চমৎকার পর্যালোচনা লেখেন: "বান্ধবী ছবিতে পরিচালক শিন ডং-ইল অবৈধ অভিবাসীদের সমস্যা, বর্ণবাদ, সামাজিক চাটুকারিতা নামক অস্বস্তিকর বিষয়গুলোকে সার্থকভাবে পর্দায় তুলে ধরেছেন এক সহজ হাস্যরস, কৈশোরের উদ্বেগ এবং অমুল্য এক বন্ধুত্বের মাধ্যমে। এক গল্প যা ক্রমাগত ভাবে বেদনা তৈরী করে, ভিন্ন দুই সংস্কৃতির এক মিলন কেন্দ্র হিসেবে। এ ছবির নাম বান্ধবী, বাংলাভাষায় এর মানে মেয়ে বন্ধু৷"" (বাংলা অনুবাদ)"পিনেই ইন কোরিয়া" বান্ধবী ছবিটির নামকরণ এভাবে করেন- "একটি কোরিয়ান ছবি যা হৃদয়স্পর্শী’ এবং তার সাথে তারা যোগ করেন: "কোরিয়ার এই নতুন শৈল্পিক ছবি বান্ধবী (বাংলায় যার মানে মেয়ে বন্ধু) সেই সব বিষয়ের প্রতি মনোযোগ দিয়েছে যা কোরিয়ার ৩ডি বিদেশী শ্রমিকরা মুখোমুখী হয়। এই ৩ডি মানে হচ্ছে ডার্টি বা নোংরা, ডেঞ্জারাস বা বিপদজনক, এবং ডিমিনিং বা হীন চোখে দেখা। এই ছবি বিদেশী শ্রমিকদের সমাজকল্যাণ, বর্ণবাদ এর মতো বিষয় এবং অন্যদের মধ্যে যে কিশোর বিদ্রোহী রয়েছে তার মুখোমুখি হয়েছে।" (বাংলা অনুবাদ)
সত্যানুসরণ
সত্যানুসরণ শ্রীশ্রীঠাকুর অনুকূলচন্দ্র দ্বারা রচিত একটি গ্রন্থ।
শ্রীশ্রীঠাকুরের ঘনিষ্ঠ সহযোগী অতুলচন্দ্র ভট্টাচার্য কর্মসুত্রে পাবনা ছেড়ে বাজিতপুর যাওয়ার আগের রাত্রে শ্রীশ্রীঠাকুরকে আবেদন করেন, যদি উনি কিছু সনাতন আদর্শ, চিন্তাধারা লিপিবদ্ধ করেন। ১৯১০ খ্রিস্টাব্দে শ্রীশ্রীঠাকুর ২২ বছর বয়সে এক রাত্রে লিপিবদ্ধ করেন তাঁর গ্রন্থ সত্যানুসরণ। ১৯১৮ খ্রিস্টাব্দে এই গ্রন্থটিকে "দ্য পার্স্যুট অব ট্রুথ" "The Pursuit of Truth" নামে ইংরেজী ভাষায় অনুবাদ করা হয়।
কুংফু
কুং ফু/কুংফু অথবা গুংফু fu/গংফু ( or ; , Pinyin: gōngfu) হল একটি চীনা শব্দ।এই শব্দ দ্বারা উল্লেখ্য করা হয় কোন অধ্যয়ন,শিক্ষা অথবা অনুশীলন।যেটির জন্য প্রয়োজন ধৈর্য,শক্তি।এই শব্দটি দ্বারা উল্লেখ্য করা হয় চীনা যুদ্ধবিষয়ক শিল্পকলার ক্ষেত্রে।. বিশ শতকের শেষে এই শব্দটি ব্যবহার করা হয় চীনা যুদ্ধবিষয়ক শিল্পকলার ক্ষেত্রে।যেটি চীনা সম্প্রদয় কর্তৃক।
টেকনিসিয়াম
টেকনিসিয়াম একটি রাসায়নিক উপাদান যার প্রতীক Tc এবং পারমাণবিক সংখ্যা ৪৩। এটা পর্যায় সারণি প্রথম উপাদান যার কোনো স্থিতিশীল আইসোটোপ নেই; এর প্রতিটি ধর্মই তেজস্ক্রিয়। প্রায় সব ধরনের টেকনেটিয়ামই কৃত্রিমভাবে উত্পাদিত হয় এবং শুধুমাত্র নগণ্য পরিমাণে প্রকৃতি পাওয়া যায়। প্রাকৃতিকভাবে ঘটিত টেকনেটিয়াম ইউরেনিয়াম আকরিকে একটি স্বতঃস্ফূর্ত বিভাজিত পণ্য হিসাবে দেখা দেয়। এই রূপালি ধূসর, স্ফটিকের মতো অবস্থান্তর ধাতুর রাসায়নিক বৈশিষ্ট্য রিনিয়াম এবং ম্যাঙ্গানিজ এর অন্তর্বর্তী।
এই উপাদানটি আবিষ্কৃত হবার আগে টেকনেটিয়ামের অনেক বৈশিষ্ট্য দিমিত্রি মেন্ডেলিফ দ্বারা পূর্বাভাসিত ছিল। মেন্ডেলিফ তার পর্যায় সারণিতে একটি ফাঁক উল্লেখ করেছিলেন এবং অনাবিষ্কৃত উপাদানটির শর্তাধীন নাম একাম্যাঙ্গানিজ (Em) দিয়েছিলেন। ১৯৩৭ সালে টেকনিসিয়াম (বিশেষভাবে টেকনিসিয়াম-৯৭ আইসোটোপ) প্রথম প্রাধান্যপূর্ণ কৃত্রিম উপাদান হিসেবে উত্পাদিত করা হয়।
সিজিয়াম
সিজিয়াম একটি রাসায়নিক উপাদান যার সংকেত Cs এবং পারমাণবিক সংখ্যা ৫৫। এটি একটি নরম রূপালি-স্বর্ণালি ক্ষার ধাতু, যার গলনাঙ্ক ২৮° সে., যা এটাকে ৫ টি ধাতুর একটি করেছে যে ধাতুসমূহ সাধারণ কক্ষ তাপমাত্রায় বা কক্ষ তাপমাত্রার খুব কাছাকাছি তাপমাত্রায় তরল অবস্হায় থাকে।
সিজিয়াম একটি ক্ষার ধাতু এবং এটির ভৌত ও রাসায়নিক বৈশিষ্ট রুবিডিয়াম ও পটাসিয়ামের মতই। এটি অত্যন্ত প্রতিক্রিয়াশীল এবং পাইরোফোরিক, এমনকি -১১৬ সে. (-১৭৭ ফা.) তাপমাত্রায়ও এটি পানির সাথে বিক্রিয়া করে। এটি নূন্যতম ইলেক্ট্রোনেগেটিভ উপাদান যার একটি স্থিতিশীল আইসোটোপ রয়েছে এবং তা হল সিজিয়াম-১৩৩।
দুই জার্মান রসায়নবিদ, রবার্ট বুনসেন এবং Gustav Kirchhoff, শিখা বর্ণালিবীক্ষণ যন্ত্র এর সদ্য উন্নত পদ্ধতি দ্বারা ১৮৬০ সালে সিজিয়াম আবিষ্কার করেন। ১৯৬০ সালে, আইনস্টাইন দ্বারা নির্ধারিত আলোর গতি মহাবিশ্বের সবচেয়ে ধ্রুবক মাত্রা এর উপর ভিত্তি করে, আন্তর্জাতিক একক পদ্ধতি সেকেন্ড এবং মিটার কে সহ-সংজ্ঞায়িত করার জন্য সিজিয়াম-১৩৩ এর একটি নির্গমন বর্ণালী থেকে দুটি নির্দিষ্ট ভিন্ন তরঙ্গ গণনা করেন। তখন থেকে পারমাণবিক ঘড়িসমূহে ব্যাপকভাবে সিজিয়াম ব্যবহার করা হয়েছে।
মৈত্রীপাল সিরিসেন
পাল্লেওয়াতে গামারালালাগে মৈত্রীপালা ইয়াপা সিরিসেনা (; ; জন্ম: ৩ সেপ্টেম্বর, ১৯৫১) শ্রীলঙ্কার ৭ম রাষ্ট্রপতির দায়িত্ব পালন করছেন। ১৯৮৯ সালে সক্রিয়ভাবে রাজনীতিতে জড়িয়ে পড়েন। এরপর ১৯৯৪ সাল পর্যন্ত অনেকগুলো মন্ত্রণলায়ের দায়িত্বে ছিলেন মৈত্রীপাল সিরিসেন। শ্রীলঙ্কা ফ্রিডম পার্টির সাধারণ সম্পাদকের দায়িত্ব পালন করেন তিনি। বিরোধী দলসমূহের মোর্চা থেকে একক প্রার্থী হিসেবে ২০১৫ সালের রাষ্ট্রপতি নির্বাচনে প্রার্থীতা দাখিলের পূর্ব-পর্যন্ত স্বাস্থ্যমন্ত্রী ছিলেন। এছাড়াও বিভিন্ন সময়ে প্রতিরক্ষা মন্ত্রণালয়ের চলতি দায়িত্বে ছিলেন।
তিনি গাম্ফা জেলার যাগোড়া গ্রামে ১৯৫১ সালের ৩ সেপ্টেম্বর জন্মগ্রহণ করেন। তাঁর পিতা ছিলেন দ্বিতীয় বিশ্বযুদ্ধ ফেরত অ্যালবার্ট সিরিসেন-এর পুত্র। তাঁর পিতা পারাকর্ম সমুদ্রের নিকটে পোলোনারুয়ায় ৫ একর ধানী জমি পুরস্কারস্বরূপ পেয়েছিলেন। তিনি পোলোনারুয়ার রয়্যাল কলেজে লেখাপড়া করেন। তিনি ১৯৭৩ সালে কৃষি বিষয়ে ডিপ্লোমা অর্জন করেন। ১৯৮০ সালে তিনি রাশিয়ার ম্যাক্সিম গোর্কি সাহিত্য ইন্সটিটিউট থেকে রাষ্ট্রবিজ্ঞানে ডিপ্লোমা অর্জন করেন।
৮ জানুয়ারি, ২০১৫ তারিখে সিরিসেন নিউ ডেমোক্র্যাটিক ফ্রন্টের প্রার্থী হিসেবে রাষ্ট্রপতি নির্বাচনে প্রতিদ্বন্দ্বিতা করেন। তাঁর প্রতিপক্ষ ও সাবেক রাষ্ট্রপতি মহিন্দ রাজাপক্ষকে পরাজিত করে শ্রীলঙ্কার রাষ্ট্রপতি হিসেবে ক্ষমতাসীন হন।
রাষ্ট্রপতি নির্বাচনে সিরিসেন তাঁর সাবেক সহকর্মী ও রাষ্ট্রপতি মহিন্দ রাজাপক্ষের বিপক্ষে প্রতিদ্বন্দ্বিতা করে ৫১.৩% ভোট পান। এরফলে তিনি শ্রীলঙ্কার ৭ম রাষ্ট্রপতি হবার গৌরব লাভ করেন। তিনি রানিল বিক্রমাসিংহেকে প্রধানমন্ত্রীরূপে মনোনীত করেন।
জর্জ ডকরেল
জর্জ হেনরি ডকরেল (জন্ম: ২২ জুলাই, ১৯৯২) ডাবলিনের লিনস্টারে জন্মগ্রহণকারী আইরিশ ক্রিকেটার। আয়ারল্যান্ড ক্রিকেট দলের অন্যতম সদস্য জর্জ ডকরেল মূলতঃ স্লো লেফট-আর্ম অর্থোডক্স বোলার। পাশাপাশি ডানহাতে ব্যাটিংয়ে অভ্যস্ত তিনি। ঘরোয়া ক্রিকেটে ডাবলিনভিত্তিক লিনস্টার ক্রিকেট ক্লাবের পক্ষে খেলছেন।
আয়ারল্যান্ডের অনূর্ধ্ব-১৩ দলের সদস্য ছিলেন ডকরেল। ২০০৯ সালে আয়ারল্যান্ড ক্রিকেট দলের সদস্যরূপে ২০১০ সালে অনুষ্ঠিত অনূর্ধ্ব-১৯ ক্রিকেট বিশ্বকাপে শিরোপা জয়ী দলের তিনি সদস্য ছিলেন। এরফলে আয়ারল্যান্ড দল ২০১০ সালের আইসিসি অনূর্ধ্ব-১৯ ক্রিকেট বিশ্বকাপে অংশগ্রহণের সুযোগ লাভ করে। ঐ প্রতিযোগিতায় যুবদের একদিনের আন্তর্জাতিকে দক্ষিণ আফ্রিকা অনূর্ধ্ব-১৯ দলের বিপক্ষে তার অভিষেক ঘটে। পরবর্তীতে তিনি আরও তিনটি যুবদের একদিনের আন্তর্জাতিকে অংশ নিয়েছেন। ২০০৮ সালে আয়ারল্যান্ড এ-দলের পক্ষে অভিষিক্ত হন। একই বছর সমারসেট কাউন্টি ক্রিকেট ক্লাবের প্রশিক্ষণ মৌসুমে আমন্ত্রিত হন।
২০১০ সালের শুরুতে আয়ারল্যান্ডের দুই অভিজ্ঞ স্পিনার - কাইল ম্যাককালান ও রিগ্যান ওয়েস্ট যথাক্রমে অবসর নিলে ও আঘাত পেয়ে বিশ্রামে গেলে দলে শূন্যতার সৃষ্টি হয়। এরফলে ২০১০ সালের আইসিসি বিশ্ব টুয়েন্টি২০ প্রতিযোগিতার বাছাইপর্ব ও শ্রীলঙ্কায় অনুষ্ঠিত ২০১০ সালের চারদেশীয় টুয়েন্টি২০ সিরিজে গ্যারি কিডের সাথে তিনিও দলে ডাক পান। আফগানিস্তানের বিপক্ষে টুয়েন্টি২০ আন্তর্জাতিকে অভিষেক ঘটে তার। খেলায় তিনি ১১ রানে ২ উইকেট নেন ও তার দল ৫ উইকেটে জয়লাভ করে।
জাহাজী
জাহাজি বাংলাদেশী ব্যান্ডদল শিরোনামহীনের ১ম একক অ্যালবাম যা ২০০৪ সালের ১লা জানুয়ারি মুক্তি পায়।
"জাহাজি" অ্যালবামে শিরোনামহীন আধুনিক শহুরে মানুষের জীবনবোধ এবং নিত্যদিনকার সংগ্রামের চিত্র বিবৃত করার চেষ্টা করেছে। এই অ্যালবামটির টাইটেল গান "জাহাজী" যেখানে, একজন মধ্যবিত্ত তরূনের জীবন আর জীবিকার সন্ধ্যানে নিয়ত ছুটে চলাকে "জাহাজী" বা "নাবিক"' হিসেবে রূপক অর্থে নির্দেশ করা হয়েছে।
২০০৪ সালে "শিরোনামহীন" তাদের অভিষেক অ্যালবাম জাহাজী প্রকাশ করে সংগীত প্রকাশক কোম্পানী "র‌্যাবিট কম্যুনিকেশনস" এর ব্যানরে যা পরবর্তিতে ২০০৫ সালে "জি-সিরিজের" ব্যানারে পুনঃপ্রকাশ করা হয়।
"জাহাজি" অ্যালবামে মোট ১১টি গান রয়েছে, যার মধ্যে আটটি গান একক ও যৌথভাবে লিখেছেন জিয়াউর রহমান জিয়া, তানযির তুহিন এবং ফারহান দুইটি করে গান লিখেছেন।
বি এ এফ শাহীন কলেজ, চট্টগ্রাম
বি এ এফ শাহীন কলেজ চট্টগ্রাম () বাংলাদেশের চট্টগ্রাম জেলার সিটি কর্পোরেশন এলাকায় অবস্থিত।
বি এ এফ শাহীন কলেজ, তৎকালীন পাকিস্তান বিমান বাহিনী (বর্তমানে বাংলাদেশ বিমানবাহিনী) কর্তৃক ১৯৬০ সালে প্রতিষ্ঠিত একটি শিক্ষাপ্রতিষ্ঠান। এটি বাংলাদেশ বিমানবাহিনী কর্তৃক পরিচালিত । চট্টগ্রামসহ সারা দেশে মোট ছয়টি শাহীন কলেজ রয়েছে। মূলত বিমান বাহিনীর সন্তান ও পোষ্যদের জন্য প্রতিষ্ঠিত হলেও সাধারণ শিক্ষার্থীরাও এখানে শিক্ষাগ্রহণের সুযোগ পায়। ছয়টি শাহীন স্কুল ও কলেজের মধ্যে চট্টগ্রামের বি এ এফ শাহীন কলেজ চট্টগ্রাম অন্যতম।
বাংলাদেশ বিমান বাহিনীর অধীনে ১৯৭৮ সালে বিদ্যালয়টি প্রতিষ্ঠা করা হয় । ১৯৮৫/১৯৮৬ সালের দিকে বিদ্যালয়টিকে উচ্চ বিদ্যালয়ে উন্নীত করে 
এবং ২০০৬ সাল থেকে ক্লাস ৫ পর্যন্ত ইংরেজি মাধ্যমে পাঠদান শুরু করা হয় । বাংলাদের বিমান বাহিনীর জহুরুল হক ঘাটি চট্টগ্রাম এ এই প্রতিষ্ঠান করা হয় । প্রথমে এই কলেজের পাঠদান শুরু হয় একটি দ্বিতল ভবনে। পরবর্তিতে এটি স্থানান্তরিত করা বর্তমান অবস্থিত ভবনে।
বতমানে বিদ্যালয়টি প্রতি বছর সুনামের সহিতে মাধ্যমিক ও উচ্চ মাধ্যমিক পরীক্ষায় ভাল ফলাফল করছে।
বি এ এফ শাহীন কলেজ চট্টগ্রাম জেলার ৪১ নং ওয়ার্ড, পতেঙ্গা থানার বিমান বন্দর এলাকায় অবস্থিত। বাংলাদেশ বিমান বাহিনী , জহুরুল হক ঘাটি চট্টগ্রাম এর অভ্যন্তরে এর অবস্থান।
কলেজের অভ্যন্তরে এর মাঠ টি অবস্থিত।
ত্রি-খিলা স্থল কচ্ছপ
ত্রি-খিলা স্থল কচ্ছপ বা ত্রিশিরা পাহাড়ি কচ্ছপ বা শিলা কচ্ছপ (), (বৈজ্ঞানিক নাম: "Melanochelys tricarinata") হচ্ছে উত্তর-পূর্ব ভারত, বাংলাদেশ ও নেপালে দেখতে পাওয়া যায় এমন একটি কচ্ছপের প্রজাতি।
বাংলাদেশের ২০১২ সালের বন্যপ্রাণী (সংরক্ষণ ও নিরাপত্তা) আইনের তফসিল-১ অনুযায়ী এ প্রজাতিটি সংরক্ষিত।
ত্রি-খিলা স্থল কচ্ছপের দৈর্ঘ্য ১৬ সেন্টিমিটার। বাংলাদেশের স্বাদুপানির শামুকভুক কালী কচ্ছপের মতো দেখতে এই কচ্ছপ। এদের কৃত্তিকাবর্ম অপেক্ষাকৃত লম্বাটে, তিন ধারবিশিষ্ট, বাঁকা এবং তিনটি ভোঁতা কাঁটা থাকে। তাই এদের এমন নামকরণ করা হয়েছে।
বাণ রঙ্গমঞ্চ
বাণ রঙ্গমঞ্চ (; ) হল অসমের শোণিতপুর জেলার তেজপুরে অবস্থিত একটি অন্যতম ঐতিহ্যমণ্ডিত সাংস্কৃতিক সাধনার কেন্দ্র। অসমের বহুসংখ্যক অভিনয় শিল্পী এখান থেকেই শিল্পী জীবনের শুভারম্ভ করেছেন। অসমের প্রসিদ্ধ শিল্পী যেমন লক্ষ্মীরাম বড়ুয়া, জ্যোতিপ্রসাদ আগরওয়ালা, কলাগুরু বিষ্ণুপ্রসাদ রাভা, নটসুর্য ফণী শর্মা, ভুপেন হাজরিকা, পদ্মনাথ গোহাঞিবড়ুয়া, নকুলচন্দ্র ভুঞা এই মঞ্চেই সাংস্কৃতিক সাধনা করেছিলেন।
১৯০৬ সনে তেজপুরের কলিবাড়ি নামক স্থানে বাণ রঙ্গমঞ্চ স্থাপিত করা হয়। সেই সময়ে অসমীয়া ভাষা উন্নতি সাধিনী সভার পৃষ্ঠপোষকতায় বাণ রঙ্গমঞ্চের সাধারণ সম্পাদকের পদ অলংকৃত করেছিলেন পদ্মনাথ গোহাঞিদেব। প্রথম অবস্থায় সমিতির কার্যক্রম আরম্ভ করার জন্য অস্থায়ীভাবে সমিতি গঠন করে নিয়মাবলী প্রস্তুত করা হয়েছিল। কর্ণবধ ভাওনা অনুষ্ঠান দ্বারা ১৯০৬ সনে বাণ রঙ্গমঞ্চের শুভারম্ভ করা হয়। পরবর্তী সময়ে ১৯০৭ সনে দুর্গাপূজার সপ্তমীর রাত্রে পদ্মনাথ গোহাঞিদেবের রচিত বানরজা নাটক অনুষ্ঠান দ্বারা বাণ থিয়েটারের নাটক নিবেদন প্রক্রিয়া আরম্ভ করা হয়।
চামু চিভাভা
চামুনোরা জাস্টিস চামু চিভাভা (জন্ম: ৯ সেপ্টেম্বর, ১৯৮৬) মাসভিঙ্গো এলাকায় জন্মগ্রহণকারী জিম্বাবুয়ের ক্রিকেটার। ডানহাতি ব্যাটসম্যান ও ডানহাতি মিডিয়াম পেস বোলিংয়ে পারদর্শী চামু চিভাভা জিম্বাবুয়ে ক্রিকেট দলের অন্যতম সদস্য। ঘরোয়া ক্রিকেটে ম্যাশোনাল্যান্ড দলের পক্ষে প্রথম-শ্রেণীর ক্রিকেটে অংশ নিচ্ছেন।
হারারেতে অনুষ্ঠিত শ্রীলঙ্কা এ-দলের বিপক্ষে অনুষ্ঠিত প্রথম-শ্রেণীর ক্রিকেটে অভিষেক সেঞ্চুরি করেন। উভয় ইনিংসে ৪০ ও ১০৩ রান করেন এবং খেলা ড্রয়ে পরিণত হয়। এর পূর্বের খেলায় সাউথ আফ্রিকা একাডেমির বিপক্ষে ৯৮ রানে রান-আউটের শিকার হন তিনি।
জুলিয়া নাম্নী তার বোন আন্তর্জাতিক ক্রিকেট অঙ্গনে জাতীয় দলের পক্ষে খেলছেন। সে নভেম্বর, ২০০৭ সালে পাকিস্তানে অনুষ্ঠিত মহিলাদের বিশ্বকাপ বাছাইপর্বে জিম্বাবুয়ের অধিনায়কত্ব করেন।
২০০৫-০৬ মৌসুমে ভিডিওকন ত্রি-দেশীয় সিরিজে নিউজিল্যান্ডের বিপক্ষে একদিনের আন্তর্জাতিকে অভিষেক ঘটে। কিন্তু প্রথম খেলাতেই তিনি শূন্য রান পান। কিন্তু ঘরোয়া ক্রিকেটে দূর্দান্ত ক্রীড়া প্রদর্শন করে তাকে পুণরায় জাতীয় দলে অন্তর্ভুক্ত করা হয়। ২০০৬ সালে ওয়েস্ট ইন্ডিজ সফরে অনুষ্ঠিত প্রথম একদিনের আন্তর্জাতিকে দলের সর্বোচ্চ রান সংগ্রহকারী হলেও ছয় ওভারে তিনি ত্রিশ রান দেন। এরফলে জিম্বাবুয়ে পাঁচ উইকেটে পরাজিত হয়।
সুন্যা বারিস্ট্রম
কার্ল সুন্যা ডেটলফ বারিস্ট্রম (১০ জানুয়ারি ১৯১৬- ১৫ আগস্ট ২০০৪) ছিলেন একজন সুইডিশ বায়োকেমিস্ট।
১৯৭৫ সালে সুইডেনের নোবেল ফাউন্ডেশনের পরিচালনা পর্ষদে তাকে নিয়োগ দেয়া হয়।
১৯৭৫ সালে কলম্বিয়া বিশ্ববিদ্যালয় তাকে বেংট স্যামুয়েলসনের সাথে "লুইজা গ্রস হরউইটজ প্রাইজ" এ পুরস্ককৃত করা হয়। ১৯৮২ সালে "প্রোস্টাগ্ল্যান্ডিন" এবং এর সাথে সম্পর্কিত বস্তুসমূহ আবিষ্কারের জন্য বেংট স্যামুয়েলসন, জন আর ভেইন এবং তিনি নোবেল পুরস্কার লাভ করেন।
১৯৬৫ সালে বারিস্ট্রম "রয়্যাল সুইডিশ একাডেমী অফ সাইন্স" এর সদস্য নির্বাচিত হন এবং ১৯৮৩ সালে এটির সভাপতি হন। ১৯৬৫ সালে তিনি "রয়্যাল সুইডিশ একাডেমী অফ ইঞ্জিনিয়ারিং সাইন্স" এরও সদস্য নির্বাচিত হন। ১৯৬৬ সালে সে "আমেরিকান একাডেমী অফ আর্টস অ্যান্ড সাইন্স" এর বৈদেশিক সদস্য হিসেবে নির্বাচিত হন। ১৯৮৫ সালে সে "পন্টিফিকাল একাডেমী অফ সাইন্স" এর সদস্য হিসেবে নিয়োগ পান।
বারিস্ট্রম বিবর্তনীয় প্রজনন বিশেষজ্ঞ সভান্তে প্যাবো এবং ব্যবসায়ী রুরিক বারস্ট্রমের (দুইজনেরই জন্ম ১৯৫৫ সালে) পিতা। তিনি "আন্তর্জাতিক বিজ্ঞান একাডেমী" এর একজন সদস্য ছিলেন।
মাধ্যমিক ও উচ্চ মাধ্যমিক শিক্ষা বোর্ড, বরিশাল
মাধ্যমিক ও উচ্চ মাধ্যমিক শিক্ষা বোর্ড, বরিশাল বাংলাদেশের বরিশাল বিভাগের মাধ্যমিক ও উচ্চ মাধ্যমিক পর্যায়ের শিক্ষা প্রতিষ্ঠানগুলোর নিয়ন্ত্রক কর্তৃপক্ষ হিসেবে কাজ করে।
বোর্ডের অর্ডিন্যান্স অনুসারে, উত্তরাঞ্চলের মাধ্যমিক ও উচ্চ মাধ্যমিক পর্যায়ের শিক্ষা প্রতিষ্ঠানসমূহের তদারকি, মাধ্যমিক ও উচ্চ মাধ্যমিক স্তরের এস. এস. সি এবং এইচ. এস. সি পরীক্ষা পরিচালনা ও উন্নয়নের জন্যে ক্ষমতাপ্রাপ্ত শিক্ষা প্রতিষ্ঠান, যা ১৯৯৯ সালে সরকারী আদেশে (Barisal Education Board (SR and no 250 law -99) Branch -11/(1) 98- ISEO))প্রতিষ্ঠিত। এটি ১৯৯৯ সালে কার্যক্রম শুরু করে। বর্তমানে এই বোর্ড-এর অন্তর্গত রয়েছে বরিশাল, পটুয়াখালী, ভোলা, পিরোজপুর, বরগুনা এবং ঝালকাঠি জেলার শিক্ষাপ্রতিষ্ঠান।
দ্য বার ব্রাদার্স
দ্য বার ব্রাদার্স একটি ফোক কোয়ার্টেট। এটি প্রতিষ্ঠিত হয় মন্ট্রিল, কিউবেকে। এর সদস্যরা হলেন এন্ড্রু বার এবং ব্র্যাড বার, সারা পেইজ এবং আঁদ্রে ভিয়াল।
"এন্ড্রু" এবং "ব্র্যাড বার" তাদের মিউজিক ক্যারিয়ার শুরু করে বোস্টন, ম্যাসাচুসেটস থেকে দ্য স্লিপ'এর অংশ হিসেবে। দ্য বার ব্রাদার্স এর প্রথম নিজস্ব এল.পি. প্রকাশিত হয় ২৭ সেপ্টেম্বর, ২০১১ সালে সিক্রেট সিটি রেকর্ডস এর হাত ধরে। অ্যালবাম প্রকাশিত হওয়ার পর "বেগার ইন দ্যা মর্নিং" গানটি পেস্ট ম্যাগাজিন-এ জায়গা করে নেয়। ওসিয়াগা ফেস্টিভাল ২০১১ -তে দ্য বার ব্রাদার্স আমন্ত্রিত হয়, এবং উত্তর আমেরিকা জুড়ে তাদের এলবামের প্রচারণা চালায়।
টয়ান্ডা মুপারিয়া
টয়ান্ডা মুপারিয়া (জন্ম: ১৬ এপ্রিল, ১৯৮৫) বুলাওয়ে এলাকায় জন্মগ্রহণকারী জিম্বাবুয়ের ক্রিকেটার। জিম্বাবুয়ে ক্রিকেট দলের পক্ষে আন্তর্জাতিক ক্রিকেটে প্রতিনিধিত্ব করছেন তিনি। ডানহাতি ফাস্ট-মিডিয়াম সীম বোলার হিসেবে খেলছেন। কিন্তু শ্রীলঙ্কার বিপক্ষে ৩৫ রানে অল-আউট হওয়া তৃতীয় একদিনের আন্তর্জাতিকের মাধ্যমে তার ওডিআই অভিষেক ঘটে। এছাড়াও, ২০০৪ সালে জিম্বাবুয়ে দলের পক্ষে একটি টেস্টে অংশগ্রহণ করেছেন। ২০১৪ মৌসুমে উত্তর আয়ারল্যান্ডের স্ট্রবেন ক্লাব দলের পক্ষে খেলছেন।
জিম্বাবুয়ের দল নির্বাচকমণ্ডলীর আহ্বায়ক গিভমোর মাকোনি ২০০৯ সাল থেকে আন্তর্জাতিক ক্রিকেট অঙ্গনে যোগসূত্র না থাকলেও মুপারিয়াকে ২০১৫ সালের ক্রিকেট বিশ্বকাপে ১৫-সদস্যের চূড়ান্ত দলের অন্যতম সদস্য হিসেবে তাকে অন্তর্ভুক্ত করেন। তবে, জিম্বাবুয়ে এ-দলের বাংলাদেশ সফরে মুপারিয়া দুই খেলায় ১৯.৩৩ গড়ে তিন উইকেট পেয়েছিলেন।
কেনিচি ফুকুই
কেনিচি ফুকুই (অক্টোবর ৪, ১৯১৮- জানুয়ারি ৯, ১৯৯৮) ছিলেন একজন জাপানি রসায়নবিদ।
রাসায়নিক বিক্রিয়ার মেকানিজমের উপর স্বাধীন পর্যবেক্ষণের জন্য ১৯৮১ সালে কেনিচি ফুকুই রোয়াল্ড হোফমানের সাথে রসায়নে নোবেল পুরস্কার জেতেন। তার পুরস্কার বিজয়ী কাজটির প্রধান কেন্দ্রবিন্দু ছিলো রাসায়নিক বিক্রিয়ায় "ফ্রন্টিয়ার অরবিটালের" (frontier orbitals) ভূমিকা। এটি বিশেষ করে দেখায় যে অণুগুলি ফ্রন্টিয়ার অরবিটালে পরিব্যপ্ত শিথিল বন্ধনযুক্ত ইলেকট্রনগুলিকে ভাগাভাগি করে নেয়। এই ফ্রন্টিয়ার অরবিটালের আরও দুই পরিচয় হল এটি একইসাথে "হায়েস্ট অকুপায়েড মলিকিউলার অরবিটাল" এবং "লোয়েস্ট আনকুপায়েড মলিকিউলার অরবিটাল" ।
স্টুয়ার্ট ম্যাটসিকেনিয়েরি
স্টুয়ার্ট ম্যাটসিকেনিয়েরি (জন্ম: ৩ মে, ১৯৮৩) হারারে এলাকায় জন্মগ্রহণকারী জিম্বাবুয়ের ক্রিকেটার। আন্তর্জাতিক ক্রিকেট অঙ্গনে জিম্বাবুয়ে ক্রিকেট দলের প্রতিনিধিত্ব করছেন। মূলতঃ তিনি ব্যাটিং উদ্বোধনে নেমে থাকেন। এছাড়াও মাঝে-মধ্যে ডানহাতি অফ ব্রেক বোলিং করে থাকেন তিনি। গালি অঞ্চলে দক্ষ ফিল্ডার হিসেবে পরিচিতি রয়েছে তার।
অধিকাংশ ক্ষেত্রেই কাট এন্ড পুলের মাধ্যমে রান সংগ্রহ করেন। কিন্তু আন্তর্জাতিক ক্রিকেট অঙ্গনে উচ্চ স্তরের পেস বোলিংয়ে তাকে প্রচণ্ড সংগ্রাম করতে হয়। প্রায়শঃই তিনি লুজ শটে আউট হয়েছেন।
জিম্বাবুয়ের অনূর্ধ্ব-১৬ ও অনূর্ধ্ব-১৯ পর্যায়ের ক্রিকেটে উদীয়মান খেলোয়াড়ের স্বাক্ষর রেখেছেন। নভেম্বর, ২০০২ সালে পাকিস্তানের বিপক্ষে তার আন্তর্জাতিক ক্রিকেটে অভিষেক ঘটে। ২০০৩ সালের ক্রিকেট বিশ্বকাপে দলের অন্যতম সদস্য হিসেবে একটিমাত্র খেলায় অংশগ্রহণ করেন। ঐ বছরের শেষদিকে ইংল্যান্ডের বিপক্ষে ন্যাটওয়েস্ট সিরিজে অংশগ্রহণ করেন। তার লড়াকু ৪৪ রানের ইনিংসে ট্রেন্ট ব্রিজে অবিশ্বাস্য জয়লাভ করে জিম্বাবুয়ে দল।
২০০৬ সালে বোর্ডের সাথে নতুন করে চুক্তিবদ্ধ হতে অস্বীকার করায় তাকে দলের বাইরে থাকতে হয়। তারপর দলে ফিরে আসলে ২০০৭ সালের শুরুতে নিজস্ব হাজারতম ওডিআই রান তোলেন। এরফলে ২০০৭ সালের বিশ্বকাপে জিম্বাবুয়ে দলের চার খেলোয়াড়ের একজনরূপে এ অর্জনে সক্ষম হন। এছাড়াও ২০০৭ সালের দলটিতে তিনিই একমাত্র খেলোয়াড় ছিলেন যিনি ২০০৩ সালের দলে খেলেছিলেন।
জিম্বাবুয়ের দল নির্বাচকমণ্ডলীর আহ্বায়ক গিভমোর মাকোনি সর্বশেষ ২০১২ সালে আইসিসি বিশ্ব টুয়েন্টি২০ ক্রিকেট প্রতিযোগিতায় অংশগ্রহণের পর থেকে আন্তর্জাতিক ক্রিকেট অঙ্গনে যোগসূত্র না থাকলেও ম্যাটসিকেনিয়েরিকে ২০১৫ সালের ক্রিকেট বিশ্বকাপে ১৫-সদস্যের চূড়ান্ত দলের অন্যতম সদস্য হিসেবে অন্তর্ভুক্ত করেন।
কল্যাণেশ্বরী মন্দির
কল্যাণেশ্বরী মন্দির বর্ধমান জেলার অন্তর্গত আসানসোল মহকুমার কল্যাণেশ্বরীতে অবস্থিত। এই মন্দিরটি ভারতের পশ্চিমবঙ্গ রাজ্যের ঝাড়খণ্ড সীমান্তে বরাকর নদীর তীরে অবস্থিত। দামোদর ভ্যালি কর্পোরেশনের অধীন বিখ্যাত মাইথন বাঁধের থেকে দূরে অবস্থিত এই মন্দিরটি একটি পর্যটন আকর্ষণ। কিছুদিন হল তৈরি ২ নং জাতীয় সড়কের থেকে মোটামুটি দূর দিয়ে যাওয়া পুরনো গ্র্যান্ড ট্রাঙ্ক রোডের উপর বরাকর শহর থেকে এই মন্দিরের দূরত্ব কিলোমিটার।
এই মন্দিরে কল্যাণেশ্বরী মহাশক্তি পূজা প্রায় ৫০০ বছরের পুরোনো। অতীতে এখানে মানুষবলির কথাও জানতে পারা যায়। তবে বর্তমান মন্দির, খুব বেশি পুরোনো নয়। এটি পঞ্চকোট রাজাদের পৃষ্ঠপোষকতায় তৈরি হয়। কল্যাণেশ্বরী খুবই জাগ্রত দেবী বলে ভক্তদের কাছে পূজিত হন। সন্তানহীন মহিলারা তাঁর কাছে প্রার্থনা করলে তাদের সন্তানেচ্ছা পূরিত হয় বলেই মানুষের বিশ্বাস।
রতুয়া ২ সমষ্টি উন্নয়ন ব্লক
রতুয়া ২ সমষ্টি উন্নয়ণ ব্লক হল ভারতের পশ্চিমবঙ্গ রাজ্যের মালদা জেলার রতুয়া থানার অন্তরগত একটি ব্লক। ব্লকটির সদর পুখুরিয়া।
পুখুরিয়া দ্রাঘিমাংশ এ অবস্থিত। রতুয়া ২ সমষ্টি উন্নয়ণ ব্লক মোট ১০১.২৯ বর্গকিলোমিটার এলাকা জুড়ে বিস্তৃত।
রতুয়া ২ ব্লক / পঞ্চায়েত সমিতির গ্রাম পঞ্চায়েত গুলি: শ্রীপুর ১, শ্রীপুর ২, মহারাজপুর, সামবলপুর, পারনপুর, আরিহাডাঙ্গা, পুখুরিয়া ও পীরগঞ্জ।
২০১১ সালের জনগণনা অনুসারে, রাতুয়া ২ সমষ্টি উন্নয়ন ব্লকের জনসংখ্যা ২০২,০৮০। এর মধ্যে ১০২,৯৬২ জন পুরুষ ও ৯৯,১১৮ জন মহিলা।
২০১১ সালের জনগণনা অনুসারে রতুয়া ২ ব্লকের ২০২,০৮০ জনের মধ্যে ৯৫,৯১৫ জন সাক্ষর। তার মধ্যে ৫০,৭৩৮ জন পুরুষ ও ৪৫,১৭৭ জন মহিলা।
বাতিঘর
বাতিঘর বা লাইট হাউজ হচ্ছে এমন এক ধরনের সুউচ্চ মিনার আকৃতির দালান যা থেকে বিশেষ ব্যবস্থায় আলো ফেলে সমুদ্রের জাহাজের নাবিককে দিক নির্দেশনা দেয়া হয় এবং সেই সাথে সমুদ্রের অগভীর অঞ্চল সম্পর্কে নাবিককে সতর্ক করতে বাতিঘর ব্যবহার করা হয়। এছাড়া সমুদ্র সৈকতের যেসকল এলাকায় প্রচুর প্রবাল রয়েছে এবং যেসকল প্রবালগঠন জাহাজের ক্ষতি সাধন করতে পারে এমন সব সৈকত চিহ্নিত করতে বাতিঘর ব্যবহার হয়ে আসছে।
প্রাচীন কালে মানুষ সমুদ্রের অগভীর সৈকত আর প্রবাল সৈকত চিহ্নিত করতে পাহাড়ের উপরের আগুনের কুন্ডুলি প্রদর্শন করত। পরে একসময় কাঠ জ্বালিয়ে দূর সমুদ্রের নাবিককে সতর্কবার্তা দেয়া হত। এইভাবে ধীরে ধীরে মানুষ বাতিঘর তৈরি করে। তবে পৃথিবীর সবচেয়ে বিখ্যাত ঐতিহাসিক লাইট হাউজ বা বাতিঘর হচ্ছে আলেকজান্দ্রিয়ার বাতিঘর।
এটি মিশরে নির্মাণ করা হয়েছিল। ধারনা করা হয় এটি টলেমীয় রাজবংশের সময়ে ২৮০ থেকে ২৪৭ খ্রিঃ পূর্বে নির্মাণ করা হয়েছিল। এর উচ্চতা ছিল ১২০ থেকে ১৩৭ মিটার। নির্মাণের পর প্রায় শত বর্ষ ধরে এটি পৃথিবীর অন্যতম উচু দালান হিসাবে চিহ্নিত ছিল। পরে ৯৫৬ থেকে ১৩২৩ খ্রিস্টাব্দে যে কয়টি ভুমিকম্প হয়েছিল তাতে এটি ভেঙ্গে পড়ে। এটি হালিকারনেসাসের মুসলিয়ম এবং গিজার মহা পিরামিডের পরে তৃতীয় মানব নির্মিত প্রাচীন কোন দালান যা পৃথিবীর বুকে টিকে ছিল। পরে এর ইট দিয়ে "সিটাডেল অব কোয়েটবি" দুর্গ নির্মাণ করা হয়েছিল। ১৯৯৪ সালে একজন ফরাসি নৃ-বিজ্ঞানি আলেকজান্দ্রিয়ার যে জায়গায় এটি নির্মাণ করা হয়েছিল সেখানকার সমুদ্রের নিচে এর কিছু অবশেষ খুঁজে পান।
এছাড়া প্রাচীনকালে নির্মিত বেশ কিছু বাতিঘর এখনও পৃথিবীর বুকে মাথা উচু করে দাড়িয়ে আছে যাদের মধ্যে Tower of Hercules এবং রোমানদের সময়ে নির্মিত ইংল্যান্ডের কেন্টে অবস্থিত ডোবার দুর্গের রোমান লাইট হাউজ অন্যতম।
বাতিঘরের আধুনিকায়ন শুরু হয় মুলত ১৮শ শতাব্দী থেকে। তবে ১৬শ শতাব্দীর দিকে ইংলেন্ডের Eddystone Rocks লাইট হাউজ ছিল প্রথম খোলা সমুদের বাতিঘর। এটি প্রথমে কাঠ দিয়ে তৈরি করা হয়ে ছিল। পরে ঝড়ে এটি ভেঙ্গে গেলে পুনরায় এটি নির্মাণ করা হয়েছিল।
বাতিঘর নির্মাতাদের মধ্যে John Smeaton এর নাম প্রায় সকলের কাছেই পরিচিত। তিনি Eddystone Rocks লাইট হাউজের তৃতীয় সংস্করনের নির্মাতা। এছাড়া আরও অনেকে একাধিক লাইট হাউজ নির্মাণের জন্যে বিখ্যাত। তার মধ্যে Robert, Alan, David, Thomas, David Alan, এবং Charles একই পরিবারের সদস্য ছিলেন যারা বংশানুক্রমে বাতিঘর নির্মাতা ছিল।
বাংলাদেশে বাতিঘর মোট ৬ টি
বাতিঘরের জন্য বিখ্যাত কুতুবদিয়া দ্বীপ।
এই বাতিঘরের প্রতি ১৫ সেকেন্ডে বিচ্ছুরিত আলো ১৭ মাইল পর্যন্ত দেখা যায়।
এই বাতিঘরের প্রতি ১৫ সেকেন্ডে বিচ্ছুরিত আলো ২১,৫ মাইল পর্যন্ত দেখা যায়।
এই বাতিঘরের প্রতি ১৫ সেকেন্ডে বিচ্ছুরিত আলো ১১ মাইল পর্যন্ত দেখা যায়।
এই বাতিঘরের প্রতি ১৫ সেকেন্ডে বিচ্ছুরিত সবুজ আলো ১৫ মাইল পর্যন্ত দেখা যায়।
ইওসিন
ইওসিন বা ইয়োসিন উপযুগ (প্রতীক Eo ) হল ভূতাত্ত্বিক সময়ের হিসেবে সিনোজোয়িক মহাযুগের প্রথম যুগ প্যালিওজিনের দ্বিতীয় অংশ। সময়ের হিসেবে আজ থেকে ৫ কোটি ৬০ লক্ষ বছর আগে থেকে শুরু করে ৩ কোটি ৩৯ লক্ষ বছর আগের সময়সীমাকে এই উপযুগ নামে অভিহিত করা হয়ে থাকে। প্যালিওজিন যুগের অন্তর্ভুক্ত এর আগের উপযুগটি হল প্যালিওসিন উপযুগ ও পরবর্তী উপযুগটি অলিগোসিন উপযুগ। এইসব যুগ ও উপযুগগুলির সময়সীমা সাধারণভাবে বিভিন্ন যুগান্তকারী ঘটনার দ্বারা নির্ধারণ করা হয়ে থাকে। এইধরণের বিভিন্ন যুগান্তকারী ঘটনার মধ্যে ভূতাত্ত্বিক, আবহাওয়া ও জীবাশ্মবিদ্যাগত ঘটনাগুলিকে প্রাধান্য দেওয়া হয়। ইয়োসিন যুগের সূচনাবিন্দু হিসেবে যে অপেক্ষাকৃত সংক্ষিপ্ত সময়টিকে বেছে নেওয়া হয়, সেটি এরকমই একটি পরিবর্তন দ্বারা চিহ্নিত। সেই সময় পৃথিবীর বায়ুমণ্ডলে কার্বন আইসোটোপ C'র তুলনায় C'র ঘনত্ব ছিল অস্বাভাবিক রকম কম। অপরদিকে আজ থেকে ৩ কোটি ৩৯ লক্ষ বছর আগে সাইবেরিয়ায় এবং উত্তর আমেরিকার পূর্ব উপকূলে চেসাপিক উপসাগরে এক বা একাধিক বৃহৎ উল্কাপাতের অভিঘাতে যে মহাবিপর্যয়ের ফলে পার্থিব পরিবেশ ও জীবজগতের স্বাভাবিক ধারাবাহিকতায় একটি বৃহৎ ছেদ ঘটে যায়, ভূতাত্ত্বিক ভাষায় সেই "গ্রঁদ ক্যুপিওর" নামে অভিহিত ঘটনাপঞ্জীকেই এই উপযুগের অন্তিম-পর্ব ও পরবর্তী অলিগোসিন উপযুগের সূচনাপর্ব বলে ধরে নেওয়া হয়। তবে এই উপযুগের সূচনা ও শেষবিন্দু হিসেবে চিহ্নিত ঘটনাগুলি সুনির্দিষ্ট হলেও ঠিক কবে সেগুলি ঘটেছিল, তা মোটামুটিভাবে নির্দিষ্ট করা গেছে, কিন্তু সুনির্দিষ্ট করে চিহ্নিত করা এখনও সম্ভব হয়ে ওঠেনি।
"ইওসিন" শব্দটি এসেছে গ্রিক শব্দ ("ইওস", সূচনা) এবং ("কাইনোস", নতুন) অর্থাৎ নতুন সূচনা বোঝাচ্ছে, এটি সেই সময়ের নতুন প্রাণীকুলের আগমন নির্দেশ করে।
মারসিলিও ফিচিনো
মারসিলিও ফিচিনো (১৯ অক্টোবর ১৪৩৩- ১ অক্টোবর ১৪৯৯) ছিলেন একজন ইতালীয় পণ্ডিত এবং ক্যাথলিক যাজক এবং তিনি ইতালীয় রেনেসাঁর শুরুর দিকের একজন প্রভাবশালী মানবতাবাদী দার্শনিক ছিলেন। তিনি একজন জ্যোতিষী এবং নিওপ্লেটোনিজমের পুনর্জাগরণকারীও ছিলেন, যার সাথে তার সময়ের সকল বিখ্যাত লেখক ও চিন্তাবিদদের পরিচয় ছিলো। তিনিই প্লেটোর সমস্ত কর্ম প্রথম ল্যাটিনে অনুবাদ করেন। তার ফ্লোরেন্টাইন একাডেমী, যেটির উদ্দেশ্য ছিলো প্লেটোর ধারণাকে পুনর্জীব করা, সেটি ইতালীয় রেনেসাঁ এবং ইউরোপীয় দর্শনে ব্যাপক প্রভাব বিস্তার করে।